Termoelektrana - Blic Online\nUprava policije Crne Gore podnela je krivičnu prijavu protiv Termoelektrane "Pljevlja" i četiri odgovorne osobe zbog ekološkog incidenta i pomora ribe u rekama Vezišnica i Ćehotina.\nSRAVLJENA SA ZEMLJOM Termoelektrana srušena sa 250 kilograma EKSPLOZIVA (FOTO)\nU Nemačkoj je danas srušena nekadašnja termoelektrana na ugalj Kneper, za šta je upotrebljeno 250 kilograma eksploziva,\nPROCUREO UGLJEN-MONOKSID U nesreći u Kini poginulo 5 osoba, dok je 15 povređeno\nPet ljudi je poginulo, a 15 je povređeno usled curenja ugljen-monoksida u termoelektrani u provinciji Gansu, na severozapadu Kine, javila je agencija Sinhua.\nPočele grejne probe, ali su u jednoj beogradskoj opštini RADIJATORI VEĆ TOPLI\nPremda je danas, uz početak grejnih probi "Beogradskih elektrana", najavljeno da tople radijatore ne možemo očekivati pre 15. oktobra, građani opštine Obrenovac već prvog dana oktobra mogu uživati u toplini svojih domova.\nKineski konzorcijum definitivno će se povući nakon septembra iz kapitalnog projekta gradnje Bloka 7 Termoelektrane Tuzla.\nMinistar rudarstva i energetike Aleksandar Antić izjavio je danas da će država ponovo aktivirati projekat ''Kolubara B'' i izgradnju nove termoelektrane snage oko 350 megavata.\nPoginuo RADNIK u krugu Termoelektrane Tuzla\nRadnik R.S. (56) iz Lukavca poginuo je danas oko 11 časova u krugu Termoelektrane Tuzla.\nHaradinaj potpisao ugovor o novoj termoelektrani\nPredsednik kosovske vlade Ramu Haradinaj potpisao je danas sa američkom kompanijom Kontur Global ugovor o izgradnji termoelektrane "Novo Kosovo", prenose prištinski mediji.\nInvesticija vredna 722 miliona evra: BiH potpisala sporazum o kreditu za izgradnju Bloka 7 Termoelektrane Tuzla sa kineskim investitorima\nNa Samitu inicijative "16 +1" u Budimpešti potpisan je Sporazum o kreditnoj liniji za finansiranje projekta izgradnje Bloka 7 Termoelektrane "Tuzla" snage 450 MW. Potpisivanju Sporazuma prisustvovalo je 16 premijera zemalja centralne i istočne Evrope i premijer Narodne Republike Kine.\nKakanj: Stanovi topli od "otpadnih" voda\nU Kaknju je počela nova sezona daljinskog grejanja toplom vodom iz tehnološke zone kompanije “Termoelektrana Kakanj”.\nRekonstrukcija TE Ugljevik: Na remontu postrojenja radi 500 radnika iz inostranstva\nU Termoelektrani Ugljevik u toku je remont postrojenja vredan 40 miliona maraka.\nEksplozija u Rusji, najmanje jedna osoba poginula\nNajmanje jedna osoba je danas poginula u eksploziji u termoelektrani u centralnoj Rusiji, javili su ruski mediji.\nKvar u Termoelektrani: Cela Tuzla ostala bez grejanja\nCela Tuzla danas je ostala bez grejanja, potvrđeno je to u preduzeću Centralno grejanje d.d. Tuzla.\nRiTE „Ugljevik“ planira da potroši 50 hiljada KM na kolače\nRudnik i termoelektrana (RiTE) „Ugljevik“ planira potrošiti skoro 50 hiljada KM na nabavku gotovih kolača.\nCrna Gora sa českom Škodom gradi drugi blok TE Pljevlja\nCrnogorski premijer Milo Đukanović najavio je danas da će u septembru početi izgradnja drugog bloka Termolektrane u Pljevljima, čiji je investitor česka kompanija Škoda Praha.\n"Bugarske i rumunske termoelektrane ZAGAĐUJU BALKAN"\nBugarska i Rumunija nalaze se među pet država čije su termoelektrane ispuštanjem emisije štetnih gasova doprinele povećanju smrtnih slučajeva, navodi se u izveštaju četiri evropske nevladine organizacije.\nKAKANJ: U krugu Termoelektrane poginuo radnik\nRadnik kompanije "VIG Kakanj" S.Z. (55) danas je smrtno stradao tokom izvođenja radova u krugu preduzeća "Termoelektrana Kakanj".\nRadovi na revitalizaciji u Termoelektrani "Nikola Tesla B" od 7. maja\n"Elektroprivreda Srbije" počinje prvu fazu revitalizacije bloka B2 u Termoelektrani "Nikola Tesla B" u Obrenovcu i u kapitalni remont jednog od dva najveća termo proizvodna kapaciteta u Srbiji EPS će uložiti oko 70 miliona evra, saopštilo je danas to javno preduzeće.


Naselje KPD: Rešavanje problema kanalizacije u Šišatovačkoj ulici - Ozon Media\nNaselje KPD: Rešavanje problema kanalizacije u Šišatovačkoj ulici\nOd strane Ozon 15.06.2022.\nOd strane Ozon 15.06.2022. 0 komentar\nU saradnji sa „Gradskim stanovanjem“, JKP „Vodovod“ radi na rešavanju problema koji stanovnici u Šišatovačkoj ulici u Sremskoj Mitrovici imaju sa odvođenjem otpadnih voda. Radi se kompletna rekonstrukcija šahta i dela oštećenog cevovoda kako bi upotreba kanalizacije bila funkcionalna u smislu efikasnijeg kanalisanja otpadnih voda. Radove finansiraju stanari zgrade i„Gradsko stanovanje“ DOO Sremska Mitrovica. Predračunska vrednost posla je oko 200 000 dinara.\nKanalizaciona mreža u naselju KP Dom izgrađena je pre oko pola veka. S vremenom je na pojedinim delovima kanalizacione mreže dolazilo do oštećenja koja su za posledicu imala česta zagušenja. U ovom slučaju, reč je o havarisanju cevne mreže i instalacija, zbog čega su u poslednje vreme bile sve češće intervencije na odgušenju. Usled urušenog šahta i nedostajućeg dela cevovoda otpadne vode nisu adekvatno kanalisane.\nU cilju rešavanja ovog problema radnici JKP „Vodovod“ rade rekonstrukciju dela kanalizacione mreže, koja podrazumeva izgradnju novog šahta i ugradnju nove cevi sa adekvatnom revizijom za kontrolu odvođenja otpadnih voda. To bi na jedan duži rok trebalo da kanalizacionu mrežu u ovom delu naselja dovede u funkcionalno stanje.\n„U ovom slučaju, reč je o havarisanju cevne mreže i instalacija, zbog neravnomernog sleganja kanalizacione mreže, što je uzrokovalo eroziju i česta odgušenja. Na zahtev „Gradskog stanovanja” pristupili smo rekonstrukciji tog havarisanog dela” rekao je u izjavi za medije Stevica Dragojlović, izvršni direktor za tehničke poslove JKP „Vodovod” Sremska Mitrovica.\nMiloš Kovač, direktor „Gradskog stanovanja” je ovom prilikom rekao da se sekundarni vod kanalizacije u toj stambenoj jedinici radi posle dugog niza godina. „Ovde su bile česte intervencije, jer su se otpadne vode vraćale u stambenu zajednicu. U saradnji sa „Vodovodom” sada to rešavamo, a sličan problem će u narednom periodu biti rešen u još dve stambene zajednice u ovom naselju“, najavio je Kovač.\nVučić: Do kraja januara povećanje penzija od 18 odsto, minimalac će biti znatno veći\nPronađeno telo mladića za kojim se tragalo na Savi


Doli - prva klonirana ovca na svetu Istaknut\nOvca Doli je stvorena korišćenjem tehnike prenosa jezgra somatske ćelije, gde se jezgro iz neoplođene jajne ćelije vadi i zamenjuje onim iz odrasle ćelije. Rođena je 1996. godine i ceo svoj život provela na Institutu Roslin, gde se dva puta parila sa velškim planinskim ovnom Davidom i za tri godine ojagnjila šest jaganjaca dokazujući da se klonovi mogu prirodno razmnožavati. Početkom 2001. godine obolela je od artritisa u zadnjoj levoj nozi, kuku i kolenu i teško se kretala, pa je lečena antiinflamatornim lekovima. Bolovala je i od tumora pluća, brojnih hroničnih bolesti i pokazivala znake preteranog starenja. 14. februara 2003. godine, kada je imala šest godina i sedam meseci uspavana je, a pošto je prosečna životna starost njene vrste oko 12 godina, spekulisalo se da je razlog njene prerane smrti to što je nastala iz ćelije šestogodišnje jedinke.\nViše iz ove kategorije « Golubica Cher Ami - heroina Prvog svetskog rata Borbeni petlovi su spasili zapadnu civilizaciju »\nVi ste ovde: Home Urbane životinje Doli - prva klonirana ovca na svetu


Tusk: Zastoj ukoliko London ne predstavi realistično rješenje\n08.03.2018 18:23 | Agencije\nDablin - Postoji rizik od zastoja u pregovorima o "Bregzitu" ukoliko Velika Britanija ne predloži realistično rješenje za buduću granicu u Irskoj, nakon što je London prošle sedmice odbacio prijedlog Brisela, izjavio je predsjednik Evropskog savjeta Donald Tusk.\nOn je tokom konferencije za novinare u Dablinu rekao da EU mora da poštuje britanski stav, ali da Velika Britanija, s druge strane, mora da predstavi konkretno i realistično rješenje kako bi se izbjegla stroga granica u Irskoj.\n"Sve dok London ne iznese prijedlog takvog rješenja, veoma je teško zamisliti značajan progres u pregovorima o 'Bregzitu'", napomenuo je Tusk.\nOn je prokomentarisao i izjavu britanskog ministra za finansije Filipa Hamonda, koji je juče rekao da bi režim jednakosti usluga prema "trećim zemljama EU" bio potpuno neadekvatan u bilo kakvom budućem sporazumu o trgovini.\n"EU ne može da ponudi iste usluge u uslužnoj trgovini, kao što bi ponudila u robnoj", rekao je Tusk.


U fokusu - Sindikat Zastava oružja zahteva razgovor sa Vulinom - Vesti iz Kragujevca i Šumadije - Pressek.rs\nBy pressek, foto:M.J./M.Č. Četvrtak, 26. septembar 2019.\nNa Skupštini Sindikalne organizacije Zastava oružje, koja je održana u utorak, 24. septembra, ocenjeno je da je neprihvatljivo dalje urušavanje fabrike i da je potrebno pokrenuti pitanje odgovornosti za enormno zaduživanje fabrike poslednjih godina.\n- U poslednje tri godine fabrika Zastava oružje je ostvarila gubitke u visini od 3,8 milijardi dinara, odnosno preko 30 miliona evra, a rekordan gubitak u poslovanju je zabeležen prošle godine u visini od 1.694.000.000 dinara, saopšteno je iz sindikalne organizacije Zastava oružje\nKako stoji u saopštenju, sve se to događa od kada je Ministarstvo odbrane u Nadzorni odbor preduzeća delegiralo Ivicu Marjanovića, Amira Osmanagića i Dragana Stankovića, koji su za ostvareni gubitak tokom poslovne 2017. godine Skupštinu preduzeća obavestili tek sa godinu dana zakašnjenja, iako je gubitak iznosio 1,6 milijaradi dinara. Skupština je, bez postavljanja pitanja odgovornosti, prihvatila izveštaje o gubicima, iako su oni doprineli da ukupni gubitak prevazilazi visinu kapitala preduzeća.\nToliki gubici su poslednjih godina ozbiljno uzdrmali temelje finansijske održivosti preduzeća jer se ukupne obaveze fabrike približavaju iznosu od 17.000.000.000 dinara.\n- Fabrički sistem je razoren stalnim promenama rukovodećeg kadra, što sve stvara haotičnu atmosferu zbog svakodnevnog mešanja u nadležnosti rukovođenja fabrikom od strane Nadzornog odbora, ističu u ovoj sindikalnoj organizaciji.\nPo mišljenju Skupštine Sindikalne organizacije Zastava oružje ulagana je i potrošena ogromna energija Nadzornog odbora na periferne stvari, dok su poslovi od strateškog značaja za fabriku koji se tiču poslovanja bili u drugom planu, iako je finansijski rezultat ostvarivan u zoni gubitka, zbog čega su takvi bilansi imali direktne posledice na položaj preduzeća.\nRezultat takvog upravljanja je smanjena uposlenost, povećano zaduživanje, dugovi dobavljačima, što sve dovodi do gubitka poverenja poslovnih partnera u našu fabriku.\nIako je Skupština Sindikata već upozoravala Ministarstvo odborane, i dalje je prisutan ignorantski stav prema načinu upravljanja fabrikom, pa je Skupština Sindikalne organizacije Zastava oružje na poslednjoj sednici, zaključila da je neophodno održavanje hitnog sastanka predstavnika Sindikalne organizacije sa ministrom odbrane i predsednikom Vlade Republike Srbije, kako bi se omogućilo da fabrika, u skladu sa svojom tržišnom pozicijom, ostvari pozitivne poslovne rezultate.\nTagovi Kragujevac Oružari Sindikati vesti kragujevac\nPolicija u Kragujevcu, u odvojenim akcijama, uhapsila je F. B. (1997) i S. M. (1998) iz Kragujevca, zbog postojanja osnova sumnje da su izvršili krivično delo neovlašćena proizvodnja ...\nBivši radnici fabrike „Zastava kamioni” danas, 26. septembra, imaju zakazan razgovor u Ministarstvu privrede sa državnim sekretarom Draganom Stevanovićem, o tome na koji način ...\nVaterpolista Radničkog, Nikola Lukić, nalazi se na deobi vodeće pozicije najboljih strelaca Regionalne A2 lige, pošto je u prvom kolu, na gostovanju Galebu iz Makarske (18:8), ...\nPosle osam godina pauze legendarni kantautor Đorđe Balašević održaće koncert u Kragujevcu, 15. novembra, u hali „Jezero”. Prethodni susret sa Kragujevčanima bio je na Đoletovom ...


RTV Puls | FORMIRANJE ZSO TAPKA U MESTU\nFORMIRANJE ZSO TAPKA U MESTU\nMITROVICA, 21. Jul - Pitanje formiranja ZSO tapka u mestu . Još se ne zna datum formiranja ovog tela, nepoznato je ko će pisati Statut Zajednice, a poznavaoci situacije na KiM tvrde da će ZSO doći na red nakon formiranja nove Vlade Srbije.\nČlan tima za implementaciju Briselskog sporazuma Dragan Jablanović kaže za Kontakt Plus da da je vreme da se tema izrade Statuta ZSO vrlo brzo nađe na dnevnom redu.\n“Mislim da je konačno došlo vreme da se o toj temi povede završni razgovor I da se vrlo brzo nađe na dnevnom redu . Dosta vremena je prošlo bespotrebno, ta Zajednica je trebalo odmah da se formira, mnogo bi drugačija situacija bila I relaksiranija I Srbi bi bili sigurniji I mnoge bi se druge stvari odradile pre” – rekao je Jablanović.\nAnalitičar Nedžmedin Spahiu kaže za Kontakt Plus da je proces posustao jer je nekako došlo do zastoja u pregovorima Beograda I Prištine, ali I zato što je vlast u Prištini nenaviknuta da sama pokrene neke stvari, bez pritiska sa strane.\n“Vlasti u Prištini su naviknute samo da pokrenu stvari kada ih zapadne države pritisnu na to, a izgleda da ne postoji takav pritisak od strane zapadnih država što se tiče asocijacije odn.Zajednice srpskih opština na Kosovu I zbog toga nema napretka u tom pogledu” – kazao je Spahiu.\nDragan Jablanović smatra da Priština koči formiranje ZSO ali da će sada morati time da se pozabavi jer je ”EU shvatila da je to ključ velikih problema I da mora da se reši”.\n“Očigledno da Priština koči formiranje, imali bi politički problem sa opozicijom I stalno prolongiraju to pitanje da reše, očekujući neko bolje vreme a ustvari nema boljeg vremena. Mnogo je bolje bilo da se na početku rešilo, sve bi prošlo sa mnogo manje problema. Ali sada će morati to da urade jer mislim da je konačno I međunarodna zajednica, EU shvatila da je to ključ velikih problema I da mora to da se reši” – podvukao je Jablanović.\nSpahiu kaže da na ispunjavanje dogovora po pitanju formiranja ZSO utiče i to što Beograd koči u nekim drugim stvarima.\n“Formiranje Zajednice opština sa srpskom većinom na Kosovu jeste proizvod pregovora sa Beogradom koji su donekle posustali, čak I u drugim dogovorima. Beograd insistira da se formira što pre, ali koči na drugim stvarima. Na primer, dogovorili su se oko telefonskog broja pa sad ne daju to, pa međunarodna odn.evropska zajednica mora da pritisne obe strane a I oni su na neki način zamoreni sa ovim stvarima” – rekao je Spahiu.\nJablanović očekuje da formiranje ZSO bude izvesno do jeseni.\n“Čim se formira Vlada Srbije mislim da će početi intenzivni razgovori na tu temu. Očekujem do jeseni da već bude izvesno formiranje, da se Statut usvoji, a onda samo završni akt o formiranju, izbor tih tela I da počnemo normalno da funkcionišemo na celoj teritoriji Kosova I Metohije” – rekao je Jablanović.\nNa pitanje da li smatra da sa postojećom Vladom u Prištini neće doći do formiranja ZSO, Spahiu kaže da do toga može doći uz pritisak zapadnih zemalja.\n“Jedino ako bude nekog velikog pritiska od strane zapadnih država jer inače nema pomaka, ova Vlada nije Vlada koja može da učini pozitivne pomake odn.da bilo šta učini da krene napred”- rekao je Spahiu.\nRadio Kontakt Plus u saradnji sa Centrom za razvoj žena (CWD) sprovodi projekat “Moj stav” koji je podržan od Kosovske fondacije za otvoreno društvo, a čiji je cilj da doprinesemo povećanom učešću građana severnog Kosova u donošenju strateških dokumenata vezano za osnivanje Zajednice- Asocijacije opština sa srpskom većinom. Iako je Sporazum o Zajednici potpisan 25.avgusta 2015.godine i iako je precizirano da će Statut Zajednice biti sačinjen u roku od 4 meseca, Statut još uvek nije finalizovan.


Danas prijepodne sunčano, poslijepodne oblačno - Portal 072info\n13. Oktobra 2015. Vrijeme objave: 6:40 sati\nU Bosni i Hercegovini danas prijepodne očekuje se više sunčanih perioda.\nSredinom dana, novo naoblačenje sa zapada će donijeti kišu.Više padavina se očekuje poslijepodne i u noći na srijedu u zapadnim i jugozapadnim djelovima.\nPo kotlinama i uz riječne tokove biti će magle ili niskih oblaka. Vjetar će u Bosni biti slab istočnog i sjeveroistočnog smjera, a u Hercegovini umjereno jugo. Jutarnja temperatura zraka većinom između 3 i 8, na jugu zemlje od 8 do 12, a najviša dnevna uglavnom između 13 i 19, na jugu do 21 stepen.\nNobelova nagrada: Otkrijte koje zemlje u svijetu imaju najviše laureata i koliko ih zapravo ima BiH


12:00 | Utorak, 19 05 2020\nNa teritoriji grada Kragujevca od nedelje do sada nema novozaraženih Korona virusom, a od početka epidemije do sada zabeleženo je 69 slučajeva, pokazuju poslednji podaci Instituta za javno zdravlje. Sa druge strane, u kragujevačkom Kliničkom centru, prema poslednjim informacijama, hospitalizovane su 22 osobe, a do sada su otpuštena 172 pacijenta.\nPrema poslednjim rezultatima koji su danas do 10 sati stigli u Institut za javno zdravlje Kragujevac nema pozitivnih uzoraka na teritoriji Šumadijskog okruga. Od početka epidemije do sada u Šumadijskom okrugu su ukupno zaražena 94 pacijenta. Od tog broja, 69 pacijenata iz Kragujevca, 15 iz Aranđelovca, pet iz Rače, tri iz Topole i dva iz Batočine.\nInače, u Šumadijskom okrugu od početka epidemije Korona virusa do danas do 10 sati uzorkovane su 4.752 osobe, a iz Instituta poručuju da je u toku uzorkovanje novih pacijenata.\nPrema poslednjim informacijama iz Instituta za javno zdravlje, od početka epidemije Korona virusa do danas u kućnoj izolaciji ukupno je bilo 2.029 osoba. Od tog broja, u izolaciji su trenutno 194 osobe, od kojih je 109 u Kragujevcu.\nDo sada su u ovoj zdravstvenoj ustanovi izlečene 172 osobe. Od tog broja, 48 iz Kragujevca, 20 iz Čačka, 14 iz Aranđelovca, 13 iz Kraljeva, po 10 iz Ćuprije i Novog Pazara, 7 iz Svilajnca, 6 iz Gornjeg Milanovca, po pet iz Jagodine, Rekovca, Raške i Kosovske Mitrovice, po četiri iz Rače, Paraćina i Užica, tri iz Smedereva, po dve iz Topole, Batočine i Vrnjačke Banje i po jedna iz Petrovca na Mlavi, Ivanjice i Jošaničke Banje.


Hoće li Kinezi spasiti istočnu Srbiju - Sputnjik Srbija\n21:54 11 Maj 2021\n07:01 05.07.2017 (osveženo 08:21 05.07.2017) Preuzmite kraći link\n„Tehnologija i kopovi koje smo videli ostavili su dubok utisak na nas. Zato se nadam da ćemo ostvariti uspešnu saradnju sa ’RTB Borom‘, na obostranu korist“, rekao je generalni direktor kineske kompanije „Hunan gold group“ Čen Ze Lu prilikom jučerašnjeg obilaska basena.\nA on drži obećanja, kako je rekao kineski ambasador Li Mančang kada je najavio posetu Čena Boru, prilikom nedavnog susreta sa predsednikom Srbije Aleksandrom Vučićem. Predsednik je uzvratio konstatacijom da bi dolazak kineskih investicija u Srbiju bio — bajka.\nTako verovatno misli i veći deo stanovnika istočne Srbije, koji živi od „RTB Bor“, koji je posle trajanja dužeg od jednog veka došao u situaciju da se pita hoće li opstati.\nUprkos tome što je pre godinu dana država otpisala 900 miliona od ukupno 1,2 milijarde evra duga, „RTB Bor“ je ostao problem broj jedan srpske ekonomije, kako je to ocenio Vučić dok je bio premijer. Koliko je mukotrpna bila potraga za strateškim partnerom svedoči podatak da je od prvog pokušaja privatizacije borskog giganta prošlo 11 godina.\nTe 2006. godine za njega su se interesovale čak 23 firme. Ispostaviće se da je tu bilo malo ozbiljnih ponuđača. Ni rumunski „Kuprom“, koji je „kupio“ Bor, dajući najveću ponudu od 400 miliona dolara, nije uspeo da ispuni ugovorne obaveze i uplati obećane pare.\nU međuvremenu je bilo još neuspešnih pokušaja privatizacije. Na tenderu s kraja avgusta 2007. godine pobedio je austrijski „Atek“, koji je ponudio 466 miliona. Međutim, i „Atek“ je bio bez para, baš kao i rumunski „Kuprom“.\nPosle dva propala tendera, država je odlučila da dokapitalizacijom u „RTB Bor“ uvede strateškog partnera. Bilo je zamišljeno da Republika Srbija u zajedničku kompaniju unese imovinu RTB-a, a da partner ima obavezu investiranja. Predviđeno je bilo i da ulagač sve dugove preuzme na sebe. To je, po mnogima, bio osnovni razlog zašto ni takav način privatizacije nije uspeo. Agencija je 11. jula 2008. godine objavila javni poziv za dostavljanje zainteresovanosti za strateško partnerstvo. Na prodaju je izneto 67 odsto kapitala. Zainteresovanih, međutim, nije bilo.\nU međuvremenu Bor nije imao sreće ni sa cenom bakra na svetskom tržištu, od čega u najvećoj meri zavise poslovni rezultati takvih kompanija. Cena je 2010. godine, pre nego što je nastupila kriza na svetskom tržištu bakra, bila blizu 9.000 dolara po toni, a 2015. je prepolovljena i iznosila je oko 4.500 dolara po toni.\nJuče je na berzi cena bila 5.907 dolara po toni. Stručnjaci smatraju da je za rentabilno poslovanje „RTB Bora“ dovoljno 6.000 dolara po toni. Sigurno da je i rast cene bakra bio jedna od olakšavajuća okolnosti u pronalaženju strateškog partnera u kineskoj kompaniji.\nResursi borskog i majdanpečkog rudarstva počeli su da se eksploatišu još 1903. godine, a kako navode u „RTB Bor“, do sada nije iskorišćena ni njihova polovina. Overene geološke rudne rezerve iznose oko 1,38 milijardi tona rude i sadrže oko 5,1 milion tona bakra, 202 tone zlata i 1.477 tona srebra. Potvrđeni resursi, sa prosečnom godišnjom eksploatacijom od 26 miliona tona rude, garantuju proizvodnju bakra u narednih 50 godina.\nMinistar rudarstva i energetike, Aleksandar Antić pre godinu dana je ocenio da bi za Srbiju bilo najbolje da „RTB Bor“ ostane u njenom većinskom vlasništvu, a da strateški partner, uz investicije od 350 miliona do 400 miliona evra, dobije manjinski paket akcija u našem najvećem proizvođaču bakra i zlata.\nDakle „RTB Bor“ ima overene rudne rezerve koje garantuju sigurnu budućnost poslovanja u ovom kraju, ali nema kapital da sam otvori nova ležišta. Za otvaranje rudnika „Cerovo“ je potrebno 260 miliona evra, podzemnog ležišta „Borska reka“ 150, a oko 50 miliona za aktiviranje „Severnog revira“ i „Čoka Marina“ u Majdanpeku, jer metar bušotine košta oko 100 evra, a bogata ruda se nalazi na dubinama od 500 do čak 2.200 metara.\nBoru pre svega nedostaje kapital za otvaranje sopstvenih rudnika i da nova topionica, puštena u rad 2014. godine, počne da radi punim kapacitetom za šta joj nedostaje ruda.\nU Boru smatraju da bi dovođenje kineskog partnera rešilo taj problem. „Hunan gold“ je kompanija koju je Narodna skupština provincije Hunan osnovala 2006. godine. Bavi se investiranjem, eksploatacijom zlata i bakra i proizvodnjom i plasmanom srodnih proizvoda, ali i konsultantskim i tehničkim uslugama i izradom projekata za rudarstvo i metalurgiju. Po snazi i veličini to je sedma kompanija za proizvodnju zlata, druga kompanija za proizvodnju antimona i važna kompanija za proizvodnju volframa u Kini.\nNjen generalni direktor Čen Ze Lu je sa saradnicima došao kako bi se lično uverio u mogućnosti Bora i obišao površinski kop „Veliki Krivelj“, tamošnju flotaciju, novu topionicu i fabriku sumporne kiseline. Dobri poznavaoci Kine kažu da su Kinezi ćutljiv narod, da više vole da slušaju šta drugi govore, nego da pričaju. Zato je ocena Čena da je to što je sa saradnicima video ostavilo dubok utisak na njih, dočekana sa puno optimizma, pre svega kod oko 5.000 zaposlenih u borskom gigantu.\nProcene su da bi Bor do kraja godine mogao da računa na kineskog partnera koji prema prvim saznanjima prvenstveno traži da se reše imovinsko-pravni odnosi, te ko će u kolikoj meri biti vlasnik kombinata i na šta se vlasništvo sve odnosi.\ntopionica, kineske investicije, RTB Bor, strateški partneri, bakar, rudnik, dug, zlato, Čen Ze Lu, Li Mančang, Aleksandar Antić, Aleksandar Vučić, Kina, Srbija


Spoljna politika i saopštenja - La France en Serbie\nAccueil > Aktuelnosti i mediji > Spoljna politika i saopštenja\nNacionalna počast Samijelu Patiju, profesoru istorije ubijenom 16. oktobra, biće odata u sredu\nProfesoru istorije Samijelu Patiju, kome je islamski integrista odrubio glavu u petak 16. oktobra zato što je držao čas učenicima o slobodi izražavanja, biće odata nacionalna počast na Sorboni u sredu 21. oktobra. Ambasada Francuske se zahvaljuje predsedniku Vučiću na izrazima solidarnosti\nJoint statement by the Ministers of foreign affairs of France, the Russian Federation and the Secretary of State of the United States of America\nGoran Paskaljevic IN MEMORIAM (28 septembar 2020)\nFrancuska ambasada i Francuski institut u Srbiji sa dubokom tugom primili su vest o smrti Gorana Paskaljevića, velikana francusko-srpske kinematografije. Upućujemo najiskrenije saučešće njegovoj porodici i bliskima. (...)\nFrancuska preuzima mesečno predsedavanje Savetom bezbednosti Ujedinjenih nacija od 1. juna 2020.\nTreće izdanje, koje se održava od 11. do 13. novembra 2020, prvi je međunarodni događaj posvećen izgradnji jednog boljeg sveta nakon pandemije COVID-19.\nZvanično saopštenje Ministarstva za Evropu i spoljne poslove.\nGovor Žan-Iv Le Driana, ministra za Evropu i spoljne poslove, na konferenciji ambasadora Holandije\nGovor Žan-Iv Le Driana, ministra za Evropu i spoljne poslove, na konferenciji ambasadora Holandije - tekst na engleskom (28. januar 2020)\nObeležavanje francusko-nemačkog dana (22. januar)\nPovodom 57. godišnjice od potpisivanja Jelisejskog sporazuma, 22. januara 1963, koji je učvrstio pomirenje između Francuske i Nemačke i prve godišnjice od potpisivanja Ahenskog sporazuma, Ambasade Francuske i Nemačke su organizovale više zajedničkih događaja


RUSKI KOMERSANT: Kako je Vučić u Srbiji sa zadovoljstvom postao senka Vladimira Putina ... | WebTribune\nHome U FOKUSU RUSKI KOMERSANT: Kako je Vučić u Srbiji sa zadovoljstvom postao senka Vladimira Putina …\nPosted date: јануар 18, 2019 In: U FOKUSU\nMoskovska štampa danas opširno izveštava o poseti predsednika Rusije Vladimira Putina Beogradu, uz navode da su glavne teme razgovora bile Turski tok i Kosovo.\nRosijskaja gazeta piše da su Moskva i Beograd potpisali više od 20 “važnih sporazuma” o razvoju odnosa dve zemlje u sferi investicija, digitalnih tehnologija i energetike.\n“Putin je dao važne izjave o Turskom toku i situaciji na Kosovu. Ali ono što je glavno – Rusija i Srbija su potvrdile svoje bratske odnose koji, po rečima lidera obe zemlje, nikada neće zavisiti od trenutne međunarodne situacije”, navodi vladin list.\nDnevnik dodaje da je na celom putu Putin bio okružen “toplom atmosferom”. Putin je pripremio teren u Srbiji za Turski tok, piše Nezavisimaja gazeta, navodeći da su ključne teme razgovora Putina i Vučića nastavak Turskog toka, kao i kosovski problem.\nMoskovski komsomolec piše da su Putina u Srbiji dočekali kao “nacionalnog heroja i potencijalnog spasitelja od, po mišljenju većine Srba, sramotne kapitulacije pred Kosovom”.\nDnevnik piše i da su na ulice izašle hiljade ljudi, mnogi sa portretima ruskog lidera, a neki čak sa plakatima “Vladimire, pomozi nam”. “Molba za pomoć se najverovatnije odnosi na najbolniji problem za Srbe. Već nekoliko nedelja u zemlji se održavaju masovni antivladini mitinzi, čiji učesnici optužuju Vučića za separatne pregovore sa kosovskim Albancima o razmeni teritorija”, dodaje list.\nDnevnik Komersant u tekstu pod naslovom “Državni Srbin Ruske Federacije – kako je Aleksandar Vučić u Srbiji sa zadovoljstvom postao senka Vladimira Putina” navodi da je Putin uverio da je Rusija spremna da izgradi krak Turskog toka preko srpske teritorije i da uloži 1,4 milijarde dolara. Autor navodi da Putina u Srbiji “ne vole samo zbog toga” i “možda baš ne u tolikoj meri” te da je “sa zadovoljstvom gledao Vučića koji se našao u teškoj situaciji”.\n“Mislim da je ta verzija upravo i istinita. To jest Vladimir Putin je, strogo govoreći, prekršio obećanje, ali ga je na kraju ispunio. Mada, ako se može poverovati jednoj od srpskih verzija, Vučić preživaljava ne baš najbolje vreme, jednom nedeljno njegov rejting napada mnogo hiljada deonstranata zbog pritisaka na opoziciju i Putin, moguće, može da pomogne predsedniku Srbije da preživi ta vremena, pošto je pozicija Putina u Srbiji mnogo čvršća nego Aleksandra Vučića”, piše list.\nU reportaži se navodi da su dvojica predsednika odgovorila na samo dva pitanja novinara i dodaje da je “to bila šansa da se oceni potencijal Aleksandra Vučića kao glumca ne baš najvećeg gradskog pozorišta”.\n“Aleksandar Vućić, činilo se, demonstrativno je nazvao stvari pravim imenom, čak i previše, kao da je hteo da ga iste večeri isprave iz EU, gde očuvanje tranzita preko Ukrajine smatraju jedinstvenim principijelnim momentom, od čega ne smeju da odstupe”, piše Komersant.\n“To jest, ako je neko i hteo da učini sve što od njega zavisi kako bi taj projekat propao, trebalo je da upravo nazove sve stvari istim takvim imenima, kao što je uradio Vučić”, piše list. Komersant dodaje da je Putin odlučio da “ispravi Vučića, rekavši da je Rusija u mogućnosti da transportuje gas i preko Severnog i Turskog toka, ali da će biti očuvana mogućnost isporuka i kroz Ukrajinu”.\nPRIVATNA MINI DRŽAVA: Đukanović potpisao koncesiju koju gradi – njegov sin\nIzrael s ruskom dozvolom nastavlja napade u Siriji\nMogerini i Junker znali za kriminal Zorana Zaeva – Evo zašto su ćutali i koji su im ciljevi …\nGENERAL PAVEL O SRBIJI: Zabrinuti smo kada god ruski uticaj pređe granicu i preraste u mešanje


Srbija na listi zemalja kojima je dozvoljen preferencijalni režim izvoza u SAD\nAktuelno / Konkursi / Srbija na listi zemalja kojima je dozvoljen preferencijalni režim izvoza u SAD\nProdužetak generalnog sistema preferencijala\nAmerički Senat i Kongres su, u okviru produžetka Generalnog sistema preferencijala (GSP – Generalized System of Preferences), potvrdili i Srbiju na listi zemalja kojima je dozvoljen preferencijalni režim izvoza u SAD. Time se kompanijama iz Srbije omogućava bescarinski izvoz preko četri hiljade proizvoda u SAD do 31. jula 2013. Takođe, Kongres je potvrdio da će svim uvoznicima robe iz zemalja sa liste GSP biti isplaćena potraživanja za carine retroaktivno i za celu 2011.godinu.\n„Ovo je dobra vest koja će, s jedne strane, dodatno ohrabriti američke uvoznike naše robe, a s druge strane, naše izvoznike da agresivnije ‘napadnu’ ovo bogato tržište. Ovim se formalno zatvara krug tržišta koja zajedno broje oko milijardu stanovnika, na koja se srpski proizvodi izvoze bez ili sa minimalnim carinama, pa je ovo dobra vest i za zainteresovane investitore. Prosto rečeno, ulagači koji dođu ovde da proizvode za izvoz mogu da računaju na značajne uštede u plasmanu tih proizvoda, a samim tim i na njihovu veću konkurentnost na željenim tržištima.“, rekao je direktor SIEPA-e, g-din Božidar Laganin, povodom ove vesti. „Kompanije iz Srbije i njihovi uvoznici u SAD nisu koristili ove olakšice u dovoljnoj meri i ovo može da nam bude dobro podsećanje da to treba da iskoriste. Mi ćemo svakako gledati da u narednim godinama povećamo prisutnost domaćih kompanija na teritoriji SAD, što kroz sajamske nastupe, što kroz direktne ‘b2b’ kontakte“, dodao je Laganin.\nGSP je sredstvo trgovinske politike, koje predviđa da putem primene carinskih povlastica razvijene zemlje – davaoci preferencijala podstiču izvoz, industrijalizaciju i povećanje stope ekonomskog rasta zemalja u razvoju – korisnika preferencijala. Preferencijalna trgovina podrazumeva da se u SAD mogu uvoziti proizvodi iz više od 140 zemalja, uključujući i R. Srbiju, bez carina ili sa minimalnom carinom.\nBescarinski izvoz (ukupno 4.650 proizvoda) odnosi se na najveći broj industrijskih i poljoprivrednih proizvoda, sa izuetkom većine tekstilnih proizvoda, odeće i obuće, satova, ručnog putnog pribora, radnih rukavica, kožne odeće, čelika i proizvoda, stakla i proizvoda i proizvoda elektronike. Roba treba da zadovolji i kriterijum porekla, tj. mora da bude proizvedena u Srbiji sa najmanje 35% vrednosti i da bude direktno isporučena iz Srbije.\nOpšti sistem preferencijala\nSpoljnotrgovinska razmena sa Sjedinjenim Američkim Državama velikim delom se odvija na osnovu Opšteg sistema preferencijala (OSP), koji je odobren Srbiji 1. jula 2005. godine.\n21. oktobra predsednik SAD-a Barak Obama potpisao je trgovinske ugovore, i time potvrdio odluke Senata i Kongresa, čime se vraća OSP status svim zemljama koje su posedovali ovu trgovinsku povlasticu. Ovim se kompanijama iz Srbije produžuje bescarinski uvoz na preko četri hiljada artikala u SAD do 31. jula 2013. Kongres je potvrdio da će svim kompanijama koje uvoze robu iz zemalja na listi GSP preferencijala biti retroaktivno isplaćena potraživanja za carine za celu 2011. godinu.\nOSP je program odobravanja trgovinskih povlastica koje SAD dodeljuju svojim trgovinskim partnerima u cilju podrške njihovom ekonomskom razvoju, a trenutno ga koristi više od 140 zemalja. Među tim zemljama je i Srbija kojoj je omogućen bescarinski pristup na 1,3 triliona dolara vrednom tržištu SAD. Program OSP obezbeđuje preferencijalni bescarinski tretman za više od 4.650 proizvoda, uključujući većinu finalnih proizoda i poluproizvoda, kao i pojedine poljoprivredne proizvode i sirovine. Određeni osetljivi proizvodi, kao što su većinom tekstilni i proizvodi od kože i obuća, nisu uključeni u OSP bescarinski tretman. Roba treba da zadovolji i kriterijum porekla, tj. mora da bude proizvedena u Srbiji sa najmanje 35% vrednosti i da bude direktno isporučena iz Srbije. Pored toga, na otpremnim dokumentima uz robu treba da stoji oznaka «A», koja znači da i roba i zemlja njenog porekla imaju preferencijalni status.\nLista proizvoda uključenih u OSP program se analizira i menja dva puta godišnje uz učešće američkih proizvođača. Kompletna lista proizvoda uključenih u OSP program može se naći na web stranici Harmonizovane carinske liste SAD (Harmonized Tariff Schedule of the United States – HTSUS) http://www.usitc.gov/tata/hts/. Takođe postoji i verzija za pretraživanje ove liste koju možete naći ovde.


Putovanje u Napulj - Aranžmani i last minute ponude - Putuj Sigurno\nPutujSigurno » Italija » Napulj\nNapulj hoteli – aranžmani za Napulj putovanje: Gete je jednom rekao “videti Napulj i umreti” i dočarao svu lepotu ovog grada koji se nalazi na prelazu iz središnje ka južnoj Italiji. Prema broju stanovnika, Napulj je treći po redu grad u Italiji, odmah posle Rima i Milana. Kada je u pitanju Napulj znamenitosti ima mnogo, ali ono po čemu je ovaj italijanski grad takođe veoma poznat je bogata gastronomija i veoma duga istorija. Istorijski centar grada se već dugo nalazi na listi UNESCO-ve svetske kulturne baštine.\nAko želite da se odmorite i upoznate kulturu i istoriju Italije i njenog naroda i doživite nezaboravno putovanje, putovanje u Napulj vam to i omogućava. Na našem sajtu možete pogledati kakvi sve aranžmani za putovanje u Napulj postoje i već sada sebi rezervisati posetu ovom jedinstvenom italijanskom gradu.\nNapulj hotel i apartmani\nUkoliko se odlučite za putovanje u ovaj deo Italije, Napulj aranžmani uglavnom podrazumevaju i prevoz i smeštaj, pa ne morate brinuti o bilo kakvim nepredviđenim okolnostima na putu. Kada su u pitanju hoteli u Napulju, oni koji su u blizini centra su idealna varijanta za koju se možete opredeliti. Kako je prevoz u ovom gradu dobro organizovan, lako ćete se snaći i ukoliko vaš smeštaj bude na periferiji grada. Apartmani u Napulju su locirani i u centru i van centra, te ako ste više za privatan smeštaj, veliki je izbor apartmana, pa možete naći baš ono što odgovara svim vašim uslovima i zahtevima.\nNapulj znamenitosti – šta videti i obići?\nKako je klima u Italiji generalno veoma prijatna, nije mnogo bitno da li se odlučite da obilazite Napulj na proleće ili jesen, sve dok ima sunca i dok vreme dozvoljava da dane provodite napolju, u obilasku značajnih građevina. Znamenitosti u Napulju zaista ima mnogo, jer je ovaj grad poprilično veliki. Ono što nesumnjivo dominira ovim gradom je veliki broj crkava, te ne čudi što mnogi Napulj zovu “gradom crkava”.\nU gradu se nalaze tri dvorca, od kojih je najpoznatiji Castel Nuovo, koji doprinose eleganciji celog grada. Takođe, kako je italijanska hrana veoma posebna i poznata širom sveta, nije na odmet napomenuti da je prva picerija na svetu, Antica Pizzeria Port’Alba, otvorena 1830. godine upravo u Napulju. Ovaj grad je bio pod vlašću mnogih naroda, te je istorija svakog naroda sačuvana u zidinama Napulja. Ukoliko se odlučite da posetite ovaj italijanski grad, napravite plan kojim ćete obilaski svetkse poznate znamenitosti i upustite se u nezaboravnnu avanturu.


Učestvujte na ovogodišnjem konkursu "Young Balkan Designers 2019"– Tema je "Cirkularni dizajn" | Fakultet savremenih umetnosti\nUčestvujte na ovogodišnjem konkursu „Young Balkan Designers 2019”– Tema je „Cirkularni dizajn”\ndragana.lajsic / / Konkursi / 10. 01. 2019.\nJoš jedna sjajna prilika pruža se studentima Fakulteta savremenih umetnosti. Prijavite se za konkutrs „Young Balkan Designers 2019” i odmerite snage sa svojim kolegama dizajnerima sa celog Balkana. Mikser nastavlja sa organizacijom ovog konkursa od 2011. godine, a tema ovogodišnjeg takmičenja je „Cirkularni dizajn”.\nTakmičenje se sastoji iz dva dela. Prva faza je upoznavanje sa konceptom cirkularne ekonomije i mogućnostima koje ona pruža u oblasti industrijskog dizajna. Novitet ove godine jeste druga faza, u koju su uključeni proizvođači nameštaja.\nNjihovi predstavnici će izabrati najbolje mlade dizajnere na osnovu njihove prezentacije prvog dela. Izabrani će dobiti priliku da sarađuju i učestvuju u izradi prototipova novih proizvoda baziranih na cirkularnom dizajnu, koji će biti izloženi na velikom Sajmu nameštaja u Milanu 2020. godine.\nPrijavite se za učešće najkasnije do 20. februara\nTakmičenje „Young Balkan Designers 2019” počelo je 24. decembra 2018. godine, a poslednji rok za prijavu je 20. februar 2019. godine. Ako želite da učestvujete, potrebno je da popunite formular na OVOM LINKU.\nStručni žiri će odabrati pobednike prvog dela takmičenja. Njih čeka učešće na Izložbi talenata na Mikser festivalu u maju ove godine. Najboljih 15–20 radova biće izlagani na izložbama na festivalima dizajna u regionu.\nSve detalje o takmičenju, kao i informacije o tome šta je potrebno da biste podneli prijavu, možete pronaći OVDE.\nIzazova ima i više nego dovoljno, učestvujte i pokažite sav talenat za dizajn.


Društvo Autor:Bojana Milovanović22. jul. 202121:15 > 21:16\nNašoj redakciji se javila čitateljka koja je primila obe doze Sputnjik vakcine, ali nije sigurna da će moći da otputuje u Rusiju bez dodatnih testova. Sudeći po pravilima koja su predstavljena na sajtu Ministarstva spoljnih poslova, Rusi priznaju jedino potvrde i QR kodove koje je izdala neka od njihovih relevantnih institucija.\nProverili smo i na sajtu Ministarstva spoljnih poslova – izgleda baš kao što je čitateljka rekla.\nImaju sertifikat o vakcinaciji i QR kod, koji su izdati od strane nadležne medicinske ustanove Ruske Federacije (što je neophodno označiti u delu o PCR testu u anketi koji popunjavaju stranci prilikom ulaska u Rusiju)“, piše na sajtu Ministarstva spoljnih poslova.\nKontaktirali smo resorno ministarstvo, dobili smo potvrdu da su uslovi za ulazak u Rusiju takvi kako je objavljeno i na sajtu, uz napomenu DA „svaka država zadržava pravo da svojim propisima reguliše pitanje ulaska na njenu teritoriju u uslovima aktuelne pandemije izazvane virusom Kovid-19, pa je u tom smislu i Ruska Federacija donela napred navedene mere koje su na snazi“.\nPokušali smo da i od ruske ambasade u Beogradu dobijemo neki konkretniji odgovor, na jedan broj telefona nam se javio službenik koji ne razume srpski jezik, na drugi dostupan broj se niko nije javljao. Poslali smo i mejl, a, stigao nam je odgovor sledeće sadržine: „Ulazak u Rusiju direktnim letom, moguć je do 30 dana bez vize. Da bi ušli u Rusiju, državljanima Srbije potreban je PCR test ne stariji od 72 sata od datuma testa“, novodi se u dopisu ruske ambasade, a vakcina se i ne pominje.\nPoseban kuriozitet je i činjenica da se Srbija ponosi time da se na Torlaku proizvodi Sputnjik vakcina. To što su pre mesec i po dana ruski i srpski predsednik pritusli dugme i označili početak proizvodnje izgleda nije dovoljno da Sputnjik vakcina bude koja se prima u Srbiji bude priznata i u njenoj postojbini.


"Plan investicija u robne kuće Ikea u Srbiji nije promenjen. Ikea pre svega želi da otvori prvu robnu kuću u Beogradu, a dugoročni planovi uključuju još potencijalno četiri lokacije u Srbiji", kazala je Vujičićeva.\nOna je istakla da Ikea ima jasne planove na tržištima jugoistočne Evrope, koji su oduvek podrazumevali otvaranja robnih kuća u Hrvatskoj, Rumuniji, Sloveniji i Srbiji.\n"Ti planovi su nezavisni jedni od drugih i samim tim ne utiču jedan na drugi, niti konkurisu jedan drugome", kazala je portparol Ikee u Srbiji. Vujičićeva je podsetila da je očekivana ukupna investicija u otvaranje robnih kuca u Srbiji 250 miliona evra i da je po istom tom planu je predvidjeno direktno zaposljavanje oko 1.500 ljudi.\nJoš nekoliko hiljada ljudi, dodala je, bilo bi indirektno zaposlenih tokom projekata izgradnje i kasnijeg održavanja robnih kuća. Prema njenim rečima, početak gradnje zavisiće od efikasnosti rešavanja pitanja konverzije zemljišta i dobijanja dozvola.\n"Mi smo s nase strane spremni već duže vreme i možemo već sutra 'zabiti' prvu lopatu u zemlju", kazala je portparol Ikee u Srbiji. Vujičićeva je dodala da su predstavnici Ikee u stalnom kontaktu s predstavnicima lokalnih i državnih vlasti i da je saradnja na dobrom nivou.\n"Očekujemo pre svega što efikasnije rešavanje problema konverzije zemljišta što je osnovni preduslov pokretanja projekta. Nakon toga ostaje pitanje dobijanja lokacijske, gradjevinske i svih ostalih relevantnih dozvola u što efikasnijem roku, u okviru zakonskih normi kazala je Vujičićeva.


Beograd dobija festival elektronske muzike\nNaslovna/Grad/Beograd dobija festival elektronske muzike\nBeograd dobija još jedan vašar\nOd ovog leta Beograd će dobiti veliki letnji festival elektronske muzike pod nazivom Kalemegdan Summer Festival, najavio je organizator JP Beogradska tvrđava.\nFestival elektronske muzike održaće se tokom letnjih meseci a cilj projekta je da se Kalemegdan, a samim tim i grad Beograd, predstavi kao potencijalna festivalska destinacija, na kojoj će se ove i narednih godina, održavati veliki festival elektronske muzike.\nKako je istaknuto u saopštenju Beogradske tvrđave, pokretanjem ovakvog festivala upotpuniće turističku ponudu Beograda a festival elektronske muzike svojim sadržajem privući će mlade ljude iz raznih krajeva Srbije ali i posetioce iz Holandije, Britanije i raznih drugih krajeva sveta.\nPored najvećih muzičkih festivala u Srbiji EXIT-a i Beer Festa, pokretanjem ovog projekta Srbija bi se, na međunarodnom festivalskom tržistu, pozicionirala sa još jednim festivalom.\nPredhodno The Prodigy ponovo lomi internet\nSledeće Izložba TELO KAO REŽIM


Specijalna serija Bip piva - TU Magazin\nSpecijalna serija Bip piva\nBy redakcija on\t Dec 13, 2017 PROMOCIJE, SRBIJA, UGOSTITELJSTVO, VESTI\nSpecijalno izdanje Bip piva sa likovima prvotimaca Fudbalskog kluba Crvena zvezda pojaviće se u ugostiteljskim objektima širom Srbije.\nKuriozitet je da će se na bocama BIP piva naći likovi čak 24 fudbalera Crvene zvezde, u okviru kampanje koja predstavlja omaž fudbalerima, navijačima i klubu Crvena zvezda.\nKompanija M6 koja je nedavno obnovila proizvodnju BIP piva potpisala je i sponzorski ugovor sa FK Crvena zvezda, a osim toga 1 dinar od svake prodate flaše BIP piva ide direktno u budžet FK Crvena zvezda.\nSpecijalna serija BIP piva slavi fudbal i jedan od najvećih evropskih klubova. I kroz ovu neuobičajenu akciju započinjemo novu priču jednog od simbola nekih starih vremena – BIP piva. Tradicija, bogata istorija i mnogo emocija – zajednički su i za ovaj brend i za Crvenu zvezdu, rekao je direktor kompanije M6 Eden Srbija, Aleksandar Popovski dodajući da je ta činjenica laskava i obavezujuća zbog čega je BIP danas vrhunsko pivo u čiju je proizvodnju uključeno puno ljubavi i znanja.


Fabrici: Hitna finansijska podrška EU Srbiji za nabavku vakcina - European Western Balkans\nMinistarka za evropske integracije Jadranka Joksimović i ministar zdravlja Zlatibor Lončar tokom sastanka sa Semom Fabricijem; Foto: Ministarstvo za evropske integracije\nBEOGRAD – Šef Delegacije Evropske unije u Srbiji Sem Fabrici, ministarka za evropske integracije Jadranka Joksimović i ministar zdravlja Zlatibor Lončar složili su se juče o daljim hitnim merama koje treba preduzeti u borbi protiv pandemije, za koje će EU pružiti direktnu hitnu finansijsku podršku, između ostalog i za vakcine, prenosi FoNet.\nKako je saopšteno iz Delegacije EU u Srbiji, oni su na radnom sastanku razgovarali o vakcinama protiv korona virusa za Srbiju i nabavci medicinske opreme i daljem jačanju zdravstvenih kapaciteta za borbu protiv kovid pandemije i istakli da će EU i Srbija nastaviti blisko da sarađuju.\n“Sada smo u prelomnom trenutku u borbi protiv pandemije sa dostupnim vakcinama i moramo da se borimo zajedno više nego ikad”, rekao je Fabrici.\nZlatibor Lončar istakao je da korona virus podjednako napada sve države Evrope, stoga je izuzetno važno da zajednički, kroz saradnju i međusobnu podršku, odgovorimo na epidemiološke izazove vremena u kojem živimo.\n“Najbolji odgovor je vakcina, a Srbija je prva u regionu uspela da obezbedi prve doze, i upravo otpočinje imunizaciju”, zaključio je Lončar.\nCOVID-19EUJadranka JoksimovićSem FabriciSrbijaZlatibor Lončar


Drustvo - datum: 2017-12-06 DPNCG TRAŽI ODGOVORNOST ZBOG PROPUSTA POLICIJE U SLUČAJU NOVINARA „DANA“ VLADIMIRA OTAŠEVIĆA Kazniti odgovorne za propuste\nDruštvo profesionalnih novinara Crne Gore (DPNCG) zatražilo je od ministra unutrašnjih poslova Mevludina Nuhodžića i direktora Uprave policije Slavka Stojanovića da pošalju svoje službenike na edukativne seminare, kako bi naučili Zakon o krivičnom postupku i na koji način treba da se odnose prema novinarima. Iz tog udruženja su reagovali povodom odluke Savjeta za građansku kontrolu rada policije, koji je prihvatio njihovu pritužbu zbog postupanja policije u slučaju novinara „Dana“ Vladimira Otaševića.\n– Tražimo da se disciplinski sankcionišu službenici i odgovorni koji nijesu ispoštovali nalog ODT Bijelo Polje u predmetu kolege Otaševića. Očekujemo od ODT Podgorica da što hitnije okonča istragu o prijetnji Otaševiću od strane brata premijera Duška Markovića. Pozivamo kolege da nam se obrate za besplatne pravne savjete i ne dozvole policiji, ili tužiocima, da krše njihova prava tokom krivičnih postupaka zloupotrebljavajući činjenicu da je većina nas pravno neuka stranka – poručili su iz DPNCG.\nSavjet za građansku kontrolu rada policije je utvrdio da je postupanje policijskih službenika u konkretnom slučaju bilo neprofesionalno iz razloga što policija nije postupala po nalogu tužioca.\n– Postupanje policije izvan naloga nadležnog državnog tužioca predstavlja podrivanje vladavine prava – zaključio je Savjet na sjednici koja je održana 1. decembra.\nU DPNCG smatraju da je ovo važna poruka policiji za zaštitu novinara, bez obzira što Savjet nije utvrdio kršenje Evropske konvencije o ljudskim pravima i Ustava u smislu zaštite novinarskih izvora. DPNCG je neformalno objašnjeno da oni za to nemaju zakonska ovlašćenja.\n– Savjet je konstatovao kršenje Zakona o krivičnom postupku, koji obavezuje policiju da slijedi naloge tužioca. U ovom slučaju, ODT Bijelo Polje je 29. septembra naložilo Odjeljenju bezbjednosti Mojkovac da se sa već uzetog telefona od novinara izuzme snimak u njegovom prisustvu. ODT Bijepo Polje je tražilo da ga policija obavijesti da li je to sprovela ili nije. Sve to nakon što je DPNCG 27. septembra iniciralo postupak pred Savjetom, zatim uputilo pismo vrhovnom državnom tužiocu i predsjedniku Tužilačkog savjeta Ivici Stankoviću i ambasadama, i obavjestilo javnost da su policija i tužioci povrijedili pravo novinara – kazali su iz tog novinarskog udruženja.\nPodsjećaju da je Otaševiću još 14. septembra oduzet telefon i SIM kartica, koji mu do danas nijesu vraćeni.\n– Tužilaštvo je time naknadno pokušalo da ispravi grešku – navodi se u saopštenju DPNCG.


Novčani podsticaji pčelarima | Palelive.com\nPočetna Regija Višegrad Novčani podsticaji pčelarima\nVIŠEGRAD – Više od 40 članova Udruženja pčelara “Višegrad” dobilo je danas donaciju od 10 KM po jednoj košnici iz sredstava opštinskog budžeta namijenjenih za razvoj poljoprivrede i sela i podsticaje u poljoprivrednoj proizvodnji.\nSekretar Udruženja Dragica Kakuća rekla je da je ovaj vid pomoći pčelarima ostvaren za ukupno 1.700 pčelinjih društava.\n“Prema opštinskom pravilniku o podsticajima u poljoprivrednoj proizvodnji, pčelari koji imaju više od 40 pčelinjih zajednica dobili su po 10, oni sa 30 do 40 košnica 7,5, a od 20 do 30 društava pet KM po jednom društvu”, pojasnila je Kakuća.\nNačelnik opštine Višegrad Slaviša Mišković rekao je da je ovo dosad najveći podsticaj za proizvodnju zdrave hrane pčelarima od kada postoji njihovo udruženje u ovoj opštini.\nOn je podsjetio da je lokalna zajednica ove godine za razvoj poljoprivrede i sela u budžetu planirala 700.000 KM.\nPrethodni članakDanas pojačana kontrola saobraćaja\nNaredni članakStudenti elektrotehnike iz zemalja regiona na ljetnoj školi


Vesti iz BCBP, Novinari u okviru treninga BCBP bili na ispraćaju vojnika u mirovne misije\nVaša lokacija / Beogradski centar za bezbednosnu politiku / Aktivnosti / Vesti iz BCBP / Novinari u okviru treninga BCBP bili na ... /\nPrepreke učestvovanju žena u mirovnim misijama Srbije\nŽene u Vojsci Srbije sve češće učestvuju u mirovnim misijama\nNovinari koji su pohađali dvodnevni seminar BCBP ,,Rodna ravnopravnost u sektoru bezbednosti’’ su nakon studijske posete graničnom prelazu Batrovci imali priliku da 16. marta isprate odlazak dva kontigenta srpske vojske u mirovne misije.\nVojska Srbije trenutno ima 67 pripadnika u pet mirovnih operacija, a sada na Kipar odlazi 43 pripadnika bataljona vojne policije, dok će nakon tri meseca obuke u Španiji u Liban otići 36 pripadnika pešadijskog voda.\nVojnicima se na ispraćaju obratio načelnik Generalštaba vojske Srbije general potpukovnik Ljubiša Diković, koji je naglasio da vojnici u misijama širom sveta predstavljaju Srbiju.\n„Srbija se posle dugogodišnje pauze vratila u red zemalja koje učestvuju u mirovnim operacijama UN širom sveta i time potvrdila pozitivnu sliku o svojoj vojsci u svetu. Opredeljenje Srbije je Evropska unija i počela su upućivanja ljudi i u misije EU“, kazao je Diković.\nJelena Cvetković u razgovoru sa novinarima koji su prošli BCBP trening\nU obe misije zemlju će od sada predstavljati još po dve žene. Desetarka Jelena Cvetković je jedna od njih. Nakon svečanosti i kratkog susreta sa porodicom i prijateljima, ona je izdvojila vreme da razgovara i sa polaznicima treninga BCBP.\n„Ovo je velika prilika za učenje, napredovanje i dokazivanje. Ne plašim se svih izazova koji me očekuju i spremna sam da ispunjavam sve zahteve, baš kao i moje kolege. Pored velike podrške porodice, imam i podršku kolega, što će mi puno značiti tokom šest meseci boravka u misiji“, rekla je Jelena Cvetković.\nDa će žene tokom misije imati veliku podršku, ali i podjednaka zaduženja kao i svi ostali vojnici, istakao je i zastavnik Goran Gligorijević.\nNesvakidašnja prilika da razgovaraju sa pripadnicima vojske Srbije koji odlaze u mirovne misije je bila veoma korisna grupi novinara koja se sa ekipom BCBP obrela u bazi Jug.\n„Nisam dovoljno znao o tome kako funkcioniše vojska, pa mi je upoznavanje sa sistemom selekcije i time kako su vojnici uopšte stigli do toga da idu u misije UN bilo veoma korisno. Tek godinu dana se bavim novinarstvom i ovo iskustvo će mi pomoći u nastavku karijere“, smatra Branimir Kozarov sa novosadske TV Apolo.\nVojna baza Jug na brdu Cepotina kod Bujanovca u blizini Kopnene zone bezbednosti je najveća srpska vojna baza. Na površini od oko 35 hektara nalazi se sve što je potrebno za funkcionisanje Četvrte brigade Kopnene vojske.\nTrening za novinare je održan uz podršku Agencije UN za rodnu ravnopravnost i osnaživanje žena, u okviru projekta „Podrškа sprovođenju NAP zа primenu Rezolucije 1325 u Srbiji - kа rodno odgovornom sektoru bezbednosti“.\nNačelnik Generalštaba Ljubiša Diković predao je vojnicima zastavu Srbije\nVojnici su u mirovnu misiju ispraćeni uz poznate taktove "Marša na Drinu"\nPovezane teme:studijska poseta, mediji, Vojska Srbije, mirovne misije, izveštavanje, rodna ravnopravnost, trening


Završena istraga o Žutoj kući\nZavršena istraga o Žutoj kući\nTim specijalnog tužioca EU Klinta Vilijamsona okončao istragu i očekuju se optužnice protiv bivših najznačajnijih komandanata OVK, piše prištinski Ekspres.\nNekoliko najznačajnijih komandanata bivše Oslobodilačke vojske Kosova (OVK) biće narednih meseci optuženo zbog zločina o kojima je istragu vodio specijalni tim Klinta Vilijamsona, piše prištinski dnevnik Ekspres.\nIstraga je okončana i Klint Vilijamson je već napisao izveštaj, u kojem se, navodi prištinski dnevnik, nalazi dovoljno dokaza za podizanje optužnica.\nSpecijalni tim istražilaca, nazvan „Tim Marti“ po izvestiocu Saveta Evrope Diku Martiju, navodno je istragom došao do dokaza da je među odgovornima i jedan od članova Glavnog štaba nekadašnje OVK.\nOsim člana glavnog štaba optuženi će biti i lokalni komandanti OVK, piše list, navodeći da „Vilijamsonov tim nije uspeo da otkrije lokacije na kojima su sahranjena tela otetih Srba“.\nTim Klinta Vilijamson se nije bavio samo istragom navoda o trgovini organima kidnapovanih i potom ubijenih Srba, već i širim vezama šefova OVK sa organizovanim kriminalom.\nZa sada se, međutim, ne pominje ni jedno ime, ali je Njujorker u maju prošle godine kao glavnog organizatora čitavog niza kriminalnih radnji označio Sabita Gecija, „Velikog gazdu“ prištinske mafije i jednog od bivših komandanata OVK.\nGeci je 2011. godine osuđen na 15 godina zatvora zbog ratnih zločina počinjenih protiv civila u dva logora na severu Albanije.\nPodizanje optužnice protiv Gecija usledilo je svega nekoliko sedmica nakon što je kosovsku političku scenu iz temelja potresao izveštaj Dika Martija, koji je u ime Saveta Evrope istraživao navode o zločinima OVK tokom i posle rata, uključujući i trgovinu organima otetih Srba.\nGeci je jedan od osnivača OVK, saradnik Hašima Tačija, i čovek koji godinama slovi za šefa mafije o čemu svedoči i njegov ratni nadimak „Big bos“ ili „Veliki gazda“. Osuđen je 2001. godine na pet godina zatvora zbog iznuđivanja novca.\nMOSKVA SAOPŠTILA: Evo šta je Putin tražio od Bajdena\nŠVEĐANI RAZMONTIRALI NATO I AMERIKU i uhvatili ih u laži


Sve spremno za treći ZrBiZnet - građanima poziv da posete manifestaciju\nSve spremno za treći ZrBiZnet – građanima poziv da posete manifestaciju\nPrivrednici, preduzetnici i građani Zrenjanina i gosti našeg grada još jednom su pozvani da posete ovogodišnju, treću po redu, privrednu manifestaciju ZrBizNet.\nPoziv za posetu manifestaciji ZrBizNet, koja će se održati od 19. do 21. septembra u Zrenjaninu, upućen je sa današnje konferencije za medije.\n-Kada smo pre tri godine kretali u oganizaciju ZrBizNeta imali smo cilj da napravimo dobru sajamsku manifestaciju, da ona bude regionalnog pa i međunarodnog karaktera. To se i desilo, ono što smo zacrtali, ispunili smo. Danas je ZrBizNet jedna od najjačih privrednih manifestacija u našoj zemlji, prepoznali su je i privrednici kao mesto na kom će izložiti i promovisati ono čime se bave i šta nude na tržištu – istakao je Saša Santovac zamenik gradonačelnika Zrenjanina,u obraćanju medijima. On je naglasio da je posebno ponosan na deo manifestacije koji animira mlade, jer su mladi ti koji treba da kreiraju privrednu i društvenu scenu grada u narednim godinama.\nNajavljeno je da će ove godine na manifestaciji će učestvovati više od 200 izlagača.\n-Istakao bih deo koji se tiče B2B sastanaka i stručni deo posvećen digitalizaciji i digitalnoj transformaciji – rekao je Predrag Stankov, predsednik Regionalne privredne komore.\nIzabela Kiš, izvršni direktor Unije poslodavaca Zrenjanina fokus je stavila na deo manifestacije posvećen ženskom preduzetništvu, zatim promociju zanimanja, kao i deo pod nazivom „Petkom posle posla“.\n– U fokusu nam je žensko preduzetništvo kao i digitalizacija i digitalna transformacija. Ipak, voleli bismo da privrednici iskoriste deo programa pod nazivom „Petkom posle posla uz Zrenjaninsko pivo“ i da se u opuštenijoj atmosferi sretnu sa svojim poslovnim partnerima na malo drugačiji način – istakla je Izabela Kiš.\nSloboda Milivojev je u ime generalnog pokrovitelja „Persu marketa“ govorila o delu programa pod nazivom „Naši smo“.\n– Persu marketi posluju 22 godine i sve te godine aktivno radimo na pokretanju privrede ne samo Zrenjanina nego i Vojvodine, jer poslujemo na teritoriji cele pokrajine. Kroz projekat „Naši smo“ želimo da pokrenemo lokalni razvoj u svakoj sredini gde imamo objekat, a imamo ih više od 145, i omogućimo lokalnim proizvođačima da plasiraju svoju robu kroz naše markete. Projekat „Naši smo“ biće promovisan u okviru ZrBizNeta-a – poručila je Sloboda Milivojev.\nTagoviPersu zrbiznet zrenjanin\nNečuveno: kome je smetala lipa ispred pozorišta?\nAkcija spasavanja psa uspešno izvedena, kuca je na putu za Prihvatilište za pse


Novi Peugeot 208 u Srbiji – AUTOSRBIJA.CLUB\nNovi Peugeot 208 u Srbiji\nU godinama kada skoro svi modeli iz B segmenta više nego ikada liče jedni na druge , Peugeot je našao nač in da se definitivno izdvoji kreiranjem novog modela 208.\nS obzirom da se nač in korišćenja automobila konstantno menja , da je tranzicija na sve efikasnije motore velika šansa , nova 208-ica od samog starta nudi tri izbora kada su u pitanju motori : električni, benzin I dizel. I po prvi put svi isto izgledaju bez obzira na vrstu pogona.\nNajnovija generacija Peugeota 208 , apsolutno odgovara globalnoj strategiji brenda koja ide u pravcu premijum društva, odskače od konkurencije pre svega po svom oštrom I hrabrom dizajnu koji sa sobom donosi novi talas energije I mladosti.\nDodatno na svoj originalan I prepoznatljiv dizajn eksterijera, Peugeot 208 dolazi I sa najnovijom generacijom PEUGEOT i-Cockpita koji sadrži 3D instrument tablu I mnoštvo sistema bezbednosti koji su bili rezervisani za premijum brendove.\nSvet se menja I budućnost donosi mnogobrojna pitanja u automobilskoj industriji kao I u drugim sferama, a novi izazovi zahtevaju adekvatne odgovore. Peugeot se tiho I praktično posvetio eri energetske tranzicije , ponudivši svoju uzbudljivu viziju budućnosti I kreirao slogan kampanje #UNBORINGTHEFUTURE.\nPeugeot 208 je nova komponenta vizije budućnosti Brenda : istič e mladolik izgled I donosi svu svoju energiju, spontanost koja ističe vrednosti Peugeot Brenda : najviša očekivanja, stil I emociju. Kao jedan od glavnih volume maker-a , svoj doprinos kompletnoj gami daje već\nustaljenim karakteristikama : dizajn koji odiše samopouzdanjem uparen sa inovacijama I najnovijim tehnologijama.\nDuži, širi I niži u odnosu na svog prethodnika novi model je kreiran kao potpuno autentičan I prepoznatljiv gradski automobil, koji je svoj vizuelni identitet pojačao tri atraktivne boje karoserije (plavom ,žutom I crvenom) koje dodatno naglašavaju radikalan dizajn.\nNovi Peugeot 208 dolazi sa najnovije platforme PSA grupacije CMP (Common Modular Platform) koja je posvećena modelima iz B I C segmenta I predstavlja unapređenu verziju EMP2 platforme.\nEkonomičnost je bila ključna reč tokom razvoja nove 208-ice , a nova platofrma je doprinela smanjenju emisije CO2 uz pomoć\nsmanjenja težine, poboljšane aerodinamike I optimizacije pogona.\nOva platforma takođe pruža I povećan komfor (još bolja zvuč na izolacija uz niži nivo vibracija) kao I nivo bezbednosti kroz uvođenje aktivnih I pasivnih sistema bezbednosti I u nižim nivoima opreme kao standard.\nKada je reč o motorima koji ispunjavaju najviše euro 6.d norme, u ponudi su benzinski Puretech motori od 1.200 kubika sa 75, 100 I 130 KS , pri č emu su dva jača motora u ponudi I sa automatskim osmostepenim menjačem. Dizel verzija sa 1.5 Hdi motorom i 100 KS je uparena sa manuelnim šestostepenim menjačem.\nNovi Peugeot 208 svi zainteresovani klijenti mogu da testiraju u ovlašćenim salonima širom zemlje dok je model sa 1.2 Puretech motorom I 75 ks u Active paketu opreme dostupan za 125 evra mesečno, uz učešće od 30% I period otplate od 84 meseca.\nVolkswagen T-Cross je stigao


Milan Vuković (31) osumnjičen za ubistvo i ranjavanje ispred Tržnog centar "Enjub"\nPoliciji priznao, pred sudijom ćuti\nUsmrćeni Sirijac Shalabi Kadour (41) poznat po prevarama. Đura Jovanović u kritičnom stanju\nBEOGRAD - Milanu Vukoviću(31) iz Beograda određen je jednomesečni pritvor zbog sumnje da je preksinoć oko 20.45 sati ispred "Enjubovog " tržnog centra hicima iz pištolja ubio Sirijca Shalabi Kadoura (41) i ranio Đuru Jovanovića (30) iz Vranja.\nSa prijateljem Jovanovićem, Kadour, koji od 1984. godine živi u Beogradu i koji je policiji poznat po prevarama, sastao se petnaestak minuta pre pucnjave, ispred tržnog centra u Ulici Jurija Gagarina 231 u novobeogradskom Bloku 45.\nVuković je sa dvojicom mladića na parkingu ispred "Enjuba" čekao Kadoura i Jovanovića, a zatim im prišao i zapucao iz pištolja kalibra 7,62. U pravcu Kadoura, Vuković je ispalio četiri hica i smrtno ga ranio. Jovanović je pokušao da pobegne, ali je Vuković u njegovom pravcu ispalio nekoliko hitaca i teško ga ranio u grudi.\nPosle obračuna, Vuković je počeo da beži ka benzinskoj pumpi "Sunce", gde ga je uhapsila policijska patrola OUP Novi Beograd , koja je bila u blizini. Kod njega je nađen pištolj.\nEkipa Hitne pomoći koja je ubrzo stigla konstatovala je smrt Kadoura, dok je Jovanović prevezen u Urgentni centar, gde je operisan.\nVuković je posle hapšenja, priveden u policiju, gde je, prema nezvaničnim informacijama, priznao da je pucao, ali se juče na saslušanju pred istražnim sudijom, Draganom Plazinićem, branio ćutanjem.\nVuković je odranije poznat policiji po neovlašćenom nošenju oružja i falsifikovanju, a protiv njega je bila podneta krivična prijava zbog učestvovanja u tuči kada je 1995. godine usmrćen izvesni Rašić.\nEpilog ubistva i ranjavanja ispred Tržnog centar "Enjub"\nSuđenje u Prokuplju osumnjičenima za ratni zločin\nSprečen šverc na prelazu "Gradina"\nPrijava zbog otmice Ilića\nNovi Sad: Novinar poriče optužbe


U Titelu obeležena 77. godišnjica racije u Bačkoj - Sombor portal\nPočetna Vojvodina U Titelu obeležena 77. godišnjica racije u Bačkoj\nU Titelu obeležena 77. godišnjica racije u Bačkoj\nCentralnim pomenom u Titelu danas je obeležena 77. godišnjica zloglasne januarske racije koja je sprovedena između 4. i 29. januara 1942. godine u Šajkaškoj oblasti, Novom Sadu i Bečeju, kada je na najsvirepiji način od strane mađarskih okupacionih snaga ubijeno više od 4000 Srba, Jevreja i Roma.\n„Tako je ledeni januar u južnoj Bačkoj 1942. godine postao paradigma stradanja nevinih ljudi – ljudi koje je od njihovih dželata delilo samo to što su pripadali drugoj naciji i drugoj veri. To je bila njihova jedina krivica, plaćena najvećom cenom koju čovek može da plati – sopstvenim životom“, istakao je predsednik Pokrajinske vlade Igor Mirović odajući poštu žrtvama.\nObeležavanje ovakvih godišnjica, dodao je on, nije samo izraz poštovanja za žrtve, ono je, istovremeno, i – opomena, da zločin nikada i nigde ne sme da se ponovi.\n„Mi i ovim činom pokazujemo da smo spremni da nikada ne zaboravljajući ni jednu nevinu žrtvu iz prošlosti ma čija ona bila, zajedno gradimo budućnost bez stradanja, bez mržnje, budućnost međusobnog uvažavanja koja će biti bolja za sve nas“, rekao je predsednik Mirović.\nSvakim iskrenim odavanjem pošte stradalnicima skidamo jedan deo tereta iz vremena koje su za nama i olakšavamo zajednički put u vreme koje je pred nama, dodao je predsednik Mirović.\nDanas posle 77 godina možemo iskazati nadu da su naši preci stradali za pravedniju budućnost, za bolje čovečanstvo, za slobodan Titel i slobodnu Srbiju, kazao je predsednik Opštine Titel Dragan Božić.\n„Zato je važno da se sećamo surove i strašne sudbine pravednih čije su živote uzeli nečasni“, rekao je Božić.\nParastos u Hramu Uspenja Presvete Bogorodice, kome su prisustvovali predsednik Skupštine AP Vojvodine Ištvan Pastor, gradonačelnik Novog Sada Miloš Vučević, i predstavnici Memorijalnog društva „Racija 1942“, služio je episkop bački Irinej.\nPrethodniPredstava za decu, hor i bendovi\nSledećiNe staje – Jokić do rekorda sezone\nUbistvo i samoubistvo u Prigrevici


Vesti: „Opasna tendencija“ – NATO vežbe u Crnom moru i nad Baltikom /video/ - 01.07.2021, Sputnik Srbija\nVesti: „Opasna tendencija“ – NATO vežbe u Crnom moru i nad Baltikom /video/\nPratite uživo Vesti Radija Sputnjik. 01.07.2021, Sputnik Srbija\nnato, vesti, radio sputnjik, radio, sputnjik info\nParalelno sa NATO manevrima u Crnom moru, održavaju se i vežbe vazduhoplovnih snaga Alijanse nad baltičkim zemljama. Ruski eksperti upozoravaju da je takva aktivnost u blizini granica RF „opasna tendencija“.\nPresuda Stanišiću i Simatoviću u Hagu pokazala da ni jedan Srbin nije učestvovao u udruženom zločinačkom poduhvatu ni na jednoj od teritorija BiH i Hrvatske, kaže za Sputnjik advokat Toma Fila.\nMađarska vlada objavila deklaraciju u vidu sedam predloga za EU, među kojima i predlog da Srbija postane članica EU. To je dokaz sve boljih i intenzivnijih odnosa Beograda i Budimpešte, poručuju analitičari.\nAko UN ne usvoje novi budžet za finansiranje mirovnih misija širom sveta, može doći do njihovih povlačenja – pre svega sa Bliskog istoka i Afrike. Sputnjik istražuje – da li će to obuhvatiti i Kfor?


Katalog / Industrija mesa / Big Dutchman\nMatični broj: 29006075\nTelefon: +381 (0)21 633 4141\nIme firme: Big Dutchman\nOblast delatnosti: Proizvodnja opreme za živinarstvo i svinjogojstvo\nAdresa: Novi Sad, Bulevar Oslobođenja 30\nTel/Fax: +381 (0)21 633 4141\nSaša Đurić, Dipl. Ing\nMob: +381 (0)63 524 339\nTel/Fax: +381 (0)23 264 143\nMob: +381 (0)63 511 393\nNovo doba svanulo je 1938. godine kada je razvijen prvi lančani automat za hranjenje. Inspirisan holandskim poreklom pronalazača, nazvan je Big Dutchman. Od tog vremena Big Dutchman je prerastao u svetsku organizaciju i postao sinonim za racionalizaciju intenzivnog uzgoja domaćih životinja.\nDanas je holding kompanija Big Dutchman AG vodeći svetski dobavljač opreme za živinarstvo i svinjogojstvo sa više od 900 zaposlenih i predstavništvima u više od 100 zemalja širom sveta. Glavno sedište kompanije je smešteno u mestu Calveslage,Vechta, Nemačka. Na čelu kompanije su Josef Meerpohl, predsednik Nadzornog odbora i njegov sin Bernd, predsednik Upravnog odbora.\nU Novom Sadu je 2002. godine osnovano Predstavništvo Big Dutchman International GmbH za područje Srbije i Crne Gore, Bosne i Hercegovine i Makedonije. U sklopu pružanja pune podrške kupcima osigurana je pomoć u projektovanju, montaži i održavanju opreme.\nNaša kompanija proizvodi moderne sisteme za živinarstvo i svinjogojstvo. Nudimo Vam praktična, ekonomična i za okolinu bezbedna rešenja. Big Dutchman je priznati lider na tržištu, a naše ime podrazumeva kvalitet, brzi servis i pouzdan know-how. Naše inovacije i razvoj proizvoda koji udovoljavaju zahteve tržišta i individualna rešenja problema naših kupaca deo su uspešne strategije kompanije.


Dušan Vemić novi selektor ženske reprezentacije Srbije\nNovi selektor ženske reprezentacije Srbije biće Dušan Vemić, saopštio je danas Teniski savez Srbije.\nBili Džin King kup selekciju Srbije Vemić preuzima od Tatjane Ječemenice, a u Dejvis kup reprezentaciji radio je šest godina. Pored toga bio je trener srpskim teniserima na Olimpijskim igrama u Rio de Žaneiru, a trenirao je i Andreu Petković, Kaju Kanepi i Filipa Krajinovića.\nSelekcija Srbije pod vođstvom Vemića prvi meč u 2021. odigraće u Kraljevu 05. i 06. februara protiv reprezentacije Kanade, meč plej-ofa za plasman u kvalifikacije Svjetske grupe Bili Džin King kupa 2021. godine (bivši Fed kup).\nPrethodni članakBarselona ispisala istoriju na današnji dan prije osam godina\nNaredni članakStjuart Bingam ostvario maksimalni brejk u prvom kolu Šampionata Velike Britanije\nMico 25/11/20 19:26 At 25/11/20 19:26\nDobar trener vodio je najbolje sovjetske tenisera ali mi nemamo poslije Ane i Jelene više tako zvilucna imena u ženskom tenisu.\nDragan 25/11/20 19:27 At 25/11/20 19:27\nVemic je odlican trener ali nemamo mi ženske snage za nešto ozbiljnije u ženskom tenisu.


Beta 14. maja 2017. 16:05\nPredsednik Republike Srpke Milorad Dodik izjavio je da je potpuno uveren da će jednog dana biti održan referendum o samostalnosti Republike Srpske, jer je Bosna i Hercegovina „hirbid koji ne funkcioniše“.\n„Savez nezavisnih socijaldemokrata (SNSD) je imao dugoročnu viziju kada je govorio o tome. Nismo propagirali da ćemo uzeti oružje i nešto učiniti. Da li će se to desiti 2018. ili 2028. godine, to uopše nije važno s stanovišta nacionalnog i državnog interesa“, kazao je on novinarima u Banjaluci.\nUsvajanje ove deklaracije SNSD-a, čiji je Dodik lider, bio je jedan od razloga da se predsednik RS nadje na američkoj „crnoj listi“.\n„Da se odmakne američka ambasadorka Morin Kormak i još nekoliko ambasadora, Britanac i drugi, BiH uopše ne bi postojala. Pa oni više rade za BiH, nego što predstavljaju svoje zemlje“, ocenio je Dodik.\nNa pitanje da li SNSD ima skupštinsku većinu za prodaju državnog kapitala Rudnika „Ljubija“ firmi „Izraeli investment grup“, s obzirom da je DNS, njihov koalicioni partner najavio da neće podržati prodaju, on je rekao će se tek videti da li će imati dovoljan broj poslanika.\nDodik tvrdi da pitanje „Ljubije“ neće ugroziti vladajuću koaliciju, ali da bi prodaja rudnika obezbedila finansijska sredstva za povećanje penzija i podsticaje za poljoprivrednike.


Srbija na prekretnici, Francuska će pomoći - Dnevni list Danas\nPočetna » Politika » Srbija na prekretnici, Francuska će pomoći\nFrancuska shvata da se Srbija nalazi na istorijskoj prekretnici i ima ambicije za Srbiju koje su na nivou onih koje ima srpski premijer Aleksandar Vučić. Znam da nas sada sluša veliki broj Srba i to nas obavezuje da budemo na nivou.\n0Piše: P. D. 06. novembra 2014. 19.07\nNaša vlada je tu, poručio je francuski premijer Manuel Vals na otvaranju srpsko-francuskog biznis foruma. Vals je izjavio da je njegova zemlja tek 10. po nivou investicija u Srbiji, ali da rast srpskog izvoza u Francusku pokazuje da strategija Vlade u Beogradu donosi rezultate. Istorijske prijateljske veze dva naroda nas obavezuju, rekao je Vals, uz konstataciju da je u toku uspostavljanje trajnih ekonomskih odnosa, koje treba udvostručiti. Vals je izjavio da predsednik Vlade Srbije Aleksandar Vučić ima izuzetno ambicioznu viziju razvoja Beograda.\nFrancuske firme koje žele da budu angažovane na izgradnji Beogradskog metroa moraju biti aktivne na Vučićevom nivou, rekao je Vals. On je ocenio da su za ekonomski razvoj Srbije neophodne investicije u saobraćaj. Francuske firme imaju iskustva u toj oblasti, kao i energetici i poljoprivredi, izjavio je Vals.\nPremijer Srbije Aleksandar Vučić rekao je da je od premijera Valsa dobio uveravanja da će ta zemlja davati još snažniju podršku Srbiji na evropskom putu i pozvao je francuske kompanije da budu što prisutnije u Srbiji, gde ih čeka puna politička i ekonomska stabilnost. Srbija je dobro mesto za francuske investitore, želeo bih još veći broj francuskih firmi u Srbiji i da postignemo rezultate u kratkom roku, rekao je Vučić. On je dodao da su dve zemlje prijatelji i da su razgovarali o najkonkretnijim ekonomskim projektima jer je potrebno da se sa polja prijateljstva, ljubavi i solidarnosti pređe na ekonomske teme i ono što znači rešavanje problema za građane.\nPosluje 91 firma\nU Srbiji je danas 91 francuska firma koja zapošljava 10.000 ljudi, očekujem da zaposle duplo više, rekao je Vučić, navodeći da su u Srbiji sve bolji uslovi za ulaganje.


Datum objave 23.03.2021 13:00 | Autor SLUŽBA ZA ODNOSE S JAVNOŠĆU VLADE CRNE GORE\nNa ekranima četiri televizije sa nacionalnom frekvencijom - RTCG, TV Vijesti, TV PRVA i TV Nova M od danas će se pojavljivati poziv građankama i građanima da se prijave za vakcinaciju protiv novog koronavirusa SARS-CoV-2.\nZainteresovane građanke i građani mogu se prijaviti za vakcinaciju na dva načina – popunjavanjem elektronskog upitnika na portalu www.covidodgovor.me ili besplatnim pozivom na broj 1717. Dovoljno je da se opredijele za jednu od dvije navedene opcije – nije potrebno prijavljivati se putem oba kanala.\nSvi prijavljeni dobiće potvrdu da je prijava izvršena uspješno, kao i informaciju da će blagovremeno biti obaviješeteni o terminu i lokaciji za vakcinaciju.\nVlada Crne Gore zahvaljuje svim medijma i ostalim društvenim činiocima na podršci u promociji vakcinacije – ovo je borba u kojoj cijela zajednica, ali i svaki pojedinac nosi veliku odgovornost. Borba iz koje samo ujedinjeni, odgovorni i informisani možemo izaći kao pobjednici.


Kroz individualne ili grupne treninge do savladavanja tehnike plivanja kod dece ~ SWIM PerForma fitnes\nPotrebno je dosta vremena da dete uzrasta od tri do sedam godina savlada pravilnu tehniku plivanja, ali uz odgovarajuće vežbe zadate od strane trenera taj proces se ubrzava. Jedna od bitnijih stvari koje roditelji moraju da budu svesni jeste ta da ne leži svakom detetu svaki stil plivanja. Nekome je za prsni stil potrebno manje vremena, a nekom više, to je individualna stvar. Isto tako zavisi i od toga šta dete voli a šta ne, na neku stvar se fokusira više a na neku manje.\nNaravno, to ne znači da neće naučiti sve tehnike i stilove, već samo da je za određene stvari potrebno vreme, kako bi sve to ,,leglo” na svoje mesto. Ako želite da vaše dete brže savlada tehniku, a da se kasnije bavi plivanjem kao primarnim sportom, najbolja opcija je da ide na individualne treninge, a potom savladavanja tehnike i stila, pređe na grupne časove. Na grupnim časovima je itekako moguće sve naučiti, uz malo veći broj treninga, upravo zbog dečije pažnje i koncentracije.


Javni konkurs za izradu analiza potencijala za energetsku sanaciju objekata osnovnih škola i predškolskih ustanova – ICR\nPravo učešća na konkursu imaju jedinice lokalne samouprave sa sedištem na teritoriji Autonomne pokrajine Vojvodine.\nIzrada analiza stanja izabranih javnih zgrada objekte predškolskih ustanova i osnovnih škola, definisanje uslova uspešnog EPC projekta i priprema uslova za pilot tendersku proceduru EPC za izbor ESCO kompanije.\nPodrška javnim ustanovama u unapređenju energetske efikasnosti javnih zgrada (objekti predškolskih ustanova i osnovnih škola).\n1. Maksimalni broj jedinica lokalne samouprave kojima se usluga dodeljuje je 5.\n2. Jedan podnosilac zahteva konkuriše za sve objekte osnovnih škola i predškolskih ustanova na svojoj teritoriji putem jedne prijave.\n4. Rok za podnošenje prijave je 21. septembar 2018. godine.\n5. Izjava o dosadašnjem korišćenju sredstava Pokrajinskog sekretarijata za energetiku i mineralne sirovine, kao pravnog prethodnika Pokrajinskog sekretarijata za energetiku, građevinarstvo i saobraćaj, u poslednje 3,5 godine (obrazac Izjave se nalazi na sajtu Sekretarijata);\n6. Izjava podnosioca zahteva da će se Sekretarijatu dostavljati izveštaji u skladu sa ugovornim obavezama. (obrazac Izjave se nalazi na sajtu Sekretarijata)\nOdlukom o dodeli usluge utvrdiće se pojedinačni broj analiza stanja izabranih javnih zgrada objekata predškolskih ustanova i osnovnih škola po korisniku.\n• broj planiranih usluga, broj školskih i predškolskih objekata\nKorisnik usluge je obavezan da Sekretarijatu podnese narativni-opisni izveštaj koji mora da sadrži dokaze izvršenoj usluzi, na obrascu i prema uputstvu koje se nalazi na internet prezentaciji Sekretarijata, sa priloženom pratećom dokumentacijom o realizaciji projekta (u daljem tekstu: Izveštaj) najkasnije u roku od 15 dana od ugovorenog roka utvrđenog za realizaciju projekta, sa pripadajućom dokumentacijom.\nKorisnici usluga po javnom konkursu dužni su da kod svih javnih publikacija i objavljivanja o aktivnostima, merama i programima koje se tiču usluge po javnom konkursu navedu da je u realizaciji usluge učestvovala Autonomna pokrajina Vojvodina, Pokrajinski sekretarijat za energetiku, građevinarstvo i saobraćaj.


Salji Beriša: Rama i Tači su plaćenici Srbije koji su počinili nacionalnu izdaju - Kosovo Online\nSalji Beriša: Rama i Tači su plaćenici Srbije koji su počinili nacionalnu izdaju\n16. Septembar 2020. • 23:44\nBivši albanski premijer Salji Beriša izneo je oštre optužbe za nacionalnu izdaju protiv aktuelnog premijera Albanije Edija Rame i kosovskog predsednika Hašima Tačija, prenosi Gazeta Ekspres.\nBeriša je ocenio da su Tači i Rama zajedno tvorci ideje podele Kosova, a Ramu je nazvao i slugom Srbije zbog inicijative Mini Šengen, prenosi Klan Kosova.\n"Nijedan drugi albanski premijer nikada ne bi pristao da potpiše novosadski ugovor bez učešća Kosova. Tirana se zbog sluge Beograda pretvorila u epicentar hladnog rata protiv Kosova", rekao je Beriša u emisiji "Rubikon".\nOn je Tačija nazvao "Miladin koji govori albanski", dok je za Ramu rekao da je Zograf misleći na političara na jugu Albanije, koji je bio u službi grčkih interesa.\n"Zvanična Tirana i Priština izuzetno su naštetili pitanju Kosova i priznanja. Ako uzmete zemlju i stavite je na sto za operaciju promene granica, vređate pre svega države koje su vas priznale, odluku Međunarodnog suda pravde i druge koji čekaju da reše problem granice. To su dela visoke nacionalne izdaje. Miladin koji govori albanski je Tači. Zograf koji je želeo da pokloni Epir Grčkoj je Rama. Istorija se ponavlja", rekao je Beriša.\nOn je podsetio da je Tači i sam isticao da je promena granica njegova ideja.\n"Koliko puta je Tači izjavio da je promena granica njegova ideja, a ne Beograda. Milošević je hteo sve ono što se zvalo Kosovo bude pod Srbijom, Albanci budu proterani u ravnicu Dukađini", kazao je Beriša.\nBeriša je rekao da je Edi Rama postao kredibilan iskorišćavajući Tačija, i ocenio kao srećnu okolnost što nijedan drugi kosovski političar nije krenuo za njim.\n"Ne mogu da kažem da je Tači jedini i poslednji izdajnik na Kosovu i Rama u Albaniji. Izdajnik ne može da voli svoju zemlju. Počinio je čin veleizdaje, razgovarao o suverenitetu Kosova, teritorijalnom integritetu, njegovim granicama. Šta još da učini Kosovu da se nazove izdajnikom? Zbog svoje kože zagorčao je život Kosovo radeći za Srbiju", ocenio je Beriša i dodao da je tokom rata na Kosovu svakog dana i svakog minuta živeo samo za Kosovo.\nŠto se tiče sporazuma potpisanog u Vašingtonu, Beriša je rekao da se prema Kosovu i prema Srbiji postupalo podjednako, ali je moratorijum na prijavljivanje u međunarodne organizacije video kao ustupak Kosova.\nTačku za uzajamno priznavanje predstavljenu Srbiji, bivši albanski premijer okarakterisao je kao merenje Vučićevog pulsa od strane Amerikanaca, koji su govorili od početka da se radi o ekonomskoj normalizaciji između Kosova i Srbije, a ne međusobnom priznavanju, prenosi Gazeta Ekspres.\nSalji Beriša Hašim Tači Edi Rama Kosovo Albanija\nKurti: „Zajednica“ i „teritorijalna razmena“, različiti nazivi istog napora za podelu Kosova\nSalji Beriša: Čestitao sam Kurtiju, on je novi premijer Kosova


Eparhija inicirala izložbu Pravoslavlje jedna velika porodica u Rusiji | VRANJENEWS\nEparhija inicirala izložbu Pravoslavlje jedna velika porodica u Rusiji\nVranje - U Rusiji je ovih dana otvorena izložba fotografija pod nazivom "Pravoslavlje – jedna velika porodica", pripremljena na inicijativu Eparhije vranjske.\nIzložba se održava u Belgorodu, a osim ideje da se ona dogodi u Rusiji, koja je potekla iz Eparhije vranjske sa episkopom Pahomijem na čelu, u pripremi su učestvovali i iguman Manastira Prepodobnog Prohora Pčinjskog arhimandrit mr Metodije (Marković) i Dragan Tadić.\nSama izložba sastoji se od stotinu fotografija koje su tematski podeljene u četiri grupe.\nNa inicijativu stipendiste Eparhije vranjske i rukovodioca Filijale Svepravoslavnog društva Prepodobni Justin Ćelijski i Vranjski diplomiranog teologa Nenada Bojkova (osim eparhije podršku su pružili Gimnazija Bora Stanković u Vranju, Belgorodska Mitropolija i Belgorodske Duhovne Seminarije) prvi deo izložbe dostavljen je u ruski grad Belgorod, gde su ideju o predstavljanju ovakve izložbe primili sa radošću.\n- Događaji ovakvog tipa su smo još jedan od dokaza da pravoslavlje nije teritorijalno podeljeno, već da smo svi u jednoj velikoj zajednici u Hristu, bez obzira na kojem mestu nalazili - istakao je na otvaranju izložbe protojerej Oleg Kobec, starešina sabornog hrama Preobraženja Gospodnjeg u Belgorodu.\nRukovodilac Filijale Svepravoslavnog društva Prepodobni Justin Ćelijski i Vranjski Nenad Bojkov u svom obraćanju okupljenima preneo je pozdrave i najtoplije čestitke episkopa vranjskog Pahomija i dodao da su studentske inicijative "veoma korisne u povezivanju naša dva bratska naroda" i zahvalio se svima koji su podržali realizaciju ovog projekta.\nNađa Milošević ulepšala je otvaranje izložbe izvođenjem pesme "Junaci sa Košara".\nPravoslavlje - jedna velika porodica


Srđa Janković - Srpskainfo\nImunolog i član Kriznog štaba Srđa Janković ističe da je procenat pozitivnih među testiranima i dalje jako visok, dodajući da su bolnice prepune.\n"Svuda gdje ima kontakta postoji rizik od zaraze" Dr Janković apeluje na građane da se prijave za vakcinaciju\nImunolog iz Tiršove i član Kriznog štaba dr Srđa Janković apelovao je na sve koji se još nisu prijavili za imunizaciju da to obavezno učine.\nPOTREBNA SLOGA I SOLIDARNOST Janković: Vakcina štiti 97 odsto od kovida, ali treba poštovati mjere zaštite\nVakcina štiti 97 odsto od korona virusa, a test na antitijela nije način da se pouzdano utvrdi da li je neko zaštićen ili ne, izjavio je danas član Kriznog štaba imunolog dr Srđa Janković.\n"14 DANA JESTE MINIMUM" Dr Janković o produženju i modifikovanju epidemioloških mjera\nSituacija je neodrživa, potencijalno katastrofalna i prijeteća, rekao je imunolog dr Srđa Janković jutros gostujući na televiziji "Prva".\n"Vakcinacija ne smije biti motiv za opuštanje" Dr Janković o stavu MEDICINSKOG DIJELA ŠTABA uoči sutrašnje sjednice\nNaravno da smo daleko od nečega što bismo mogli da nazovemo krajem epidemije korona virusa. Dobro je što je veliki broj vakcinisanja, ali to ne može da se poredi sa završavanjem epidemije, izjavio je za RTV dr Srđa Janković, imunolog i član Kriznog štaba vlade Srbije za borbu protiv korona virusa.\nPOTPUNO ZATVARANJE KAFIĆA I RESTORANA Dr Janković o strožim mjerama zbog masovnih okupljanja i korona žurki\nImunolog i član Kriznog štaba Srđa Janković kaže za RTS da može postati neophodno i da se donesu strože mjere, ali da je u ovom trenutku mnogo važnije da se ove mjere sprovedu.\nImunolog Janković: Sve tri vakcine odobrene u Srbiji su bezbjedne\nImunolog Srđa Janković izjavio je danas da nisu utemeljene tvrdnje da je vakcinacija štetnija od zaraze korona virusom i bolesti koja ona izaziva i naglašava da su sve tri vakcine odobrene u Srbiji bezbjedne i jednako efikasne.\n"UVIJEK POSTOJE ONI KOJI TEŽE OBOLIJEVAJU" Dr Janković poziva građane da se PRIDRŽAVAJU MJERA\nImunolog Srđa Janković izjavio je danas da se smanjuje broj novozaraženih od korona virusa, ali još uvek poziva na oprez.\nImunolog i član Kriznog štaba Srđa Janković izjavio je jutros, pred sutrašnju sednicu kriznog štaba, da je cilj da se analizira situacija, pa će se tek onda vidjeti da li je potrebno nešto mijenjati kada je riječ o mjerama protiv korona virusa.\nUPOZORENJE POZNATOG IMUNOLOGA "Virus i dalje ima potencijal da zarazi veliki broj ljudi"\nImunolog Srđa Janković kaže da virus korona ne posustaje, da i dalje ima potencijal da zarazi veliki broj ljudi i ugrozi njihovo zdravlje.\nImunolog Srđa Janković izjavio je danas da nema dokaza da je neka vakcina protiv korona virusa bolja od druge, ali da su sve bezbjedne.\n"IMUNITET I DO NEKOLIKO GODINA" Dr Janković otkrio i da li se smijete vakcinisati ako ste PRELEŽALI KORONU\nPoslije početka vakcinacije osjetljivih grupa i zdravstvenih radnika na red je došlo prijavljivanje građana za vakcinaciju.\nOčekujem da će imunitet od vakcine protiv korona virusa trajati bar nekoliko godina, izjavio je imunolog i član Kriznog štaba Srbije dr Srđa Janković.\n"VAKCINA DJELOTVORNA I BEZBJEDNA" Dr Janković otkrio KOLIKO TRAJE IMUNITET poslije vakcinacije protiv korone\nImunolog i član Kriznog štaba Srđa Janković kaže da se smanjuje broj novozaraženih koronom, ali da se ne može govoriti o osjetnijem poboljšanju dok su kovid bolnice pune.\nUPOZORENJE POZNATOG EPIDEMIOLOGA “Okupljanja za Novu godinu mogu pogoršati stanje s koronom”\nSvako okupljanje više od petoro ljudi za Novu godinu je rizično i moglo bi dovesti do toga da sljedeću godinu počnemo pričom o pogoršanju epidemiološke situacije, upozorio je danas epidemiolog Srđa Janković.\nČlan Kriznog štaba Vlade Srbije za borbu protiv korona virusa dr Srđa Janković rekao je većeras gostujući u emisiji “Upitnik" na RTS da su sve vakcine koje su u ovom trenutku registrovane bezbjedne za građane, te da to što su ispitivanja prošle brže, ne znači da su kriterijumi pri testiranju bili blaži.\n“NEĆEMO PREĆI PREKO TOGA U POPUŠTANJU MJERA” Medicinski dio Kriznog štaba planira postaviti CRVENE LINIJE\nImunolog i član Kriznog štaba Srđa Janković rekao je za RTS da ljekari ne vide mogućnost za značajnije popuštanje mjera, a ne vide ni mogućnost da se Nova godina slavi kao svaka Nova godina uz okupljanja koja su opasna.\nImunolog Srđa Janković rekao je danas da ne bi žurio sa pričama o silaznoj putanji broja zaraženih korona virusom i upozorio da je zdravstveni sistem u ovom trenutku dosta opterećen.\nČlan Kriznog štaba Vlade Srbije za borbu protiv korone dr Srđa Janković rekao je, komentarišući današnji, kako je istakao predsjednik Srbije, najteži dan od početka epidemije i strašnu brojku od 47 preminulih osoba u posljednja 24 sata, da se ovakva situaciju mogla očekivati.\nImunolog Srđa Janković kaže da trenutno epidemija korona virusa ne jenjava, nego se rasplamsava.


transfer Archives - Page 5 of 8 - Meridianbet Vesti\nSportske vesti dana\tAuthor:\tgrujanac -\t30/08/2015\nPregled dana počinjemo od Jelen Superlige, gde je Crvena zvezda usamljena na vrhu nakon nove pobede. Fudbaleri srpskog vicešampiona savladali su Mladost na gostovanju sa 0:3. Utakmica je prelomljena kada je sudija…\nSportske vesti dana\tAuthor:\tgrujanac -\t26/08/2015\nPregled dana započinjemo vešću da je beloruski BATE eliminisao Partizan iz kvalifikacija za Ligu šampiona. Srpski šampion tako nije uspeo da preskoči poslednju prepreku u kvalifikacijama i takmičiće se u…\nEngleska\tAuthor:\tKladionica Meridian -\t24/08/2015\nČelsi sprema ponudu za Pogbu i Stonsa\nNakon dovođenja Pedra Rodrigeza iz Barselone za 22 miliona funti, Čelsi sada sprema ponudu vrednu 100 miliona za Pola Pogbu i Džona Stonsa. Dovođenjem veznog igrača Juventusa i štopera Evertona…\nFudbal\tAuthor:\tKladionica Meridian -\t15/08/2015\nŠpanski napadač Roberto Soldado, napustio je ekipu Totenhema i karijeru će nastaviti u španskom Viljarealu. Klub sa Vajt Hart Lejna je saopštio da je transfer vredan 10 miliona evra, a…


ОДРЖАНА ПРВА „ПИХТИЈАДА 2017″ У ЈАКОВУ – Opština Surčin\nODRŽANA PRVA „PIHTIJADA 2017″ U JAKOVU\nby\tadmin\t/ 21 April 2017\t/ Published in 2017, Jakovo, Vesti Predstavnici Gradske opštine Surčin, članovi Veća Bojan Jovanović i Milan Prokopljević podržali su danas svojim prisustvom prvu pihtijadu u Jakovu „Pihtijada 2017″ u organizaciji Udruženja penzionera „Veselo srce” iz Jakova.\nPihtije su čuveni sremački specijalitet, nezaobilazno predjelo stare srpske trpeze i ponos sremačke kuhinje. Da bi se gosti Srema upoznali sa kvalitetom i načinom pripreme ove slane poslastice, koja se sve manje sprema, potrudile su se dame iz udruženja „Veselo srce” iz Jakova koje su organizovale prvu ovdašnju pihtijadu.\nPored takmičara sa teritorije opštine Surčin, učešće su uzeli i penzioneri iz Pančeva, Starčeva, Obrenovca, Sevkerina i mnogi drugi. Za najbolje takmičare i najukusnije pihtije, obezbeđeni su pehari a za sve učesnike, zahvalnice za učešće na manifestaciji, nakon čega je organizovan ručak i druženje penzionera uz muziku, pesmu i igru.\nZa narednu godinu obećana je i pomoć opštine Surčin u organizovanju pihtijade.\n-Pozdravljam ispred Gradske opštine Surčin organizatore i goste ove divne manifestacije. Iako je manifestacije prvi put organizovana, kao što vidimo, privukla je veliki broj gostiju iz Šimanovaca, Obrenovca, Šefkerina, Pančeva…Organizatori će imati narednih godina punu podršku opštine Surčin u organizovanju ove manifestacije, koja će nadamo se privući još veći broj gostiju, pa možda dostigne i neko ime kao što je „Slaninijada” u Kačarevu ili „Roštiljijada” u Leskovcu – rekao je Milan Prokopljević, član Veća GO Surčin.


Protesti u Crnoj Gori: Zašto građani izlaze na ulice - Kameleon M&M\nProtesti u Crnoj Gori: Zašto građani izlaze na ulice\nProtesti se u Podgorici održavaju subotom\nPre tačno godinu dana, na ulicama Podgorice pristalice Mila Đukanovića uz zastave i vatromet slavile su njegovu ubedljivu pobedu u prvom krugu predsedničkih izbora – brojanje glasova pokazalo je apsolutnu nadmoć dugogodišnjeg lidera nad političkim protivnicima.\nDanas tim ulicama šetaju hiljade građana koji traže smenu režima koji simbolizuje čovek koji je pre samo godinu dana dobio novi predsednički mandat.\n„Cilj protesta je mirna demontaža korumpiranog sistema i priprema za prve slobodne izbore u Crnoj Gori jer ovde vlast nikada nije smenjena na izborima”, kaže za BBC na srpskom Džemal Perović, jedan od organizatora protesta „Odupri se – 97000″.\nVlasti upozoravaju da se protiv Crne Gore vodi „hibridni rat” iz stranih centara moći, kako je nedavno predsednik Đukanović poručio na televiziji Prva.\nNapomenuo je da su protesti u najmlađoj članici NATO-a došli u isto vreme kada i optužbe za unutarrežimsku korupciju koja stiže od biznismena Duška Kneževića, za kojim su crnogorski organi raspisali poternicu jer se nalazi u Londonu i ne može da odgovori na optužbe za finansijske malverzacije.\nNaziv protesta dolazi od afere „koverta” koju je javnosti prezentovao Knežević objavljujući video snimak na kome on daje kovertu sa, kako tvrdi, 97,5 hiljada evra tadašnjem gradonačelniku Podgorice Slavoljubu Stijepoviću koji bi bili korišćeni za kupovinu glasova na izborima.\nAgencija za sprečavanje korupcije Crne Gore kaznila je Demokratsku partiju socijalista (DPS) zbog kršenja Zakona o finansiranju političkih partija.\nZašto su u sukobu Đukanović i Knežević\nŠta su uzroci protesta?\nKada je pogledao snimak koji je potresao crnogorsko društvo, nekadašnji član Liberalne stranke i dugogodišnji građanski aktivista Džemal Perović imao je samo jedno osećanje.\n„Ja se stidim u kakvoj državi živim i želeo sam da podelim taj stid sa javnošću.”\nZbog toga je sa još nekoliko aktivista organizovao štampanje 97 koverti koje bi simbolično bile predate tužilaštvu od kojeg se očekuje reakcija.\nPriseća se da je pre nekoliko meseci teško bilo naći i 97 volontera, spremnih da te koverte lično predaju, ali da je pažnja građana brzo zadobijena.\n„U svakoj normalnoj državi, sve ovo bi izazvalo buru negodovanja, politički skandal širokih razmera, a državni tužilac bi iste noći uhapsio osobe koje se pominju u tom slučaju.\nTo se nije desilo, već se desio muk.”\nPerović kaže da je tišina bila prva reakcija i opozicije.\nIpak, već od prvih protesta, najpre neprimetno, pa sve vidljivije, u proteste se uključio i najveći broj opozicionih stranaka.\nKoverte kao simbol protesta u Crnoj Gori\nJesu li protesti građanski ili politički?\nSa ovom dilemom, organizatori protesta susreću se od prvih dana i pojavljivanja lidera opozicije među demonstrantima.\n„Protest je i politički i građanski – izneli smo čisto političke zahteve i mi ne bežimo od toga”, otvoreno kaže Džemal Perović.\nSa njim je saglasan i Dritan Abazović, lider opozicione partije URA koja je pozvala svoje pristalice da učestvuju u protestima i finansijski pomogla organizatorima.\n„Logično je da ovi protesti imaju političke zahteve.\nŠto se tiče organizacije, oni su potpuno građanski – nisu ga organizovale ni opozicija, ni partije već grupa građana”, kaže Abazović čija stranka na svojim stranicama na društvenim mrežama aktivno izveštava o protestima.\nProtestima se priključio i Demokratski front (DF), savez opozicionih stranaka koje zastupaju stavove srpske zajednice u Crnoj Gori.\n„Ovo su protesti koji teže zadovoljenju pravde – manje je važno da li će ih neko zvati građanski ili politički”, kaže za BBC na srpskom Andrija Mandić, lider Nove srpske demokratije koja je jedna od članica DF-a.\nŠta su ciljevi protesta?\nOrganizatori protesta ponudili su predstavnicima opozicije u crnogorskoj Skupštini tekst „Sporazuma za budućnost” i dobili podršku svih 39 poslaničkih potpisa.\nSporazum podrazumeva formiranje vlade građanskog jedinstva ograničenog trajanja, do koje će se doći na fer i slobodnim izborima, a traže se i ostavke predsednika Crne Gore Mila Đukanovića, premijera Duška Markovića, vrhovnog državnog tužioca Ivice Stankovića, rukovodstva Radio-televizije Crne Gore i drugih visokih zvaničnika.\nCeo tekst Sporazuma možete pronaći na ovom linku.\nCrnogorska poslanica protiv supruga – tužioca\nCrnogorac koji se vratio iz Beograda\n„Institucije u Crnoj Gori su blokirane, zarobljene – a to stoji i u izveštaju Evropske komisije”, kaže Džemal Perović.\nDritan Abazović navodi da protesti treba da pokažu i da se stiglo do samog kraja u nepoštovanju institucija, Ustava i zakona u Crnoj Gori.\n„Jedina opcija je bila da se građani nađu na ulici – kao jedinoj slobodnoj instituciji.\nTim činom je delegitimisana i poslednja nada da u ovoj zemlji postoji bilo kakva institucija koja bi mogla da odgovori ovim izazovima.”\nZa Andriju Mandića, ovi protesti drugačiji su od onih u susedstvu – kaže da u Beogradu i Tirani protestuju ljudi koji su već bili na vlasti i koje od aktuelnih režima dele „nijanse”.\n„U Crnoj Gori je pitanje protesta – pitanje osvajanje slobode.\nOvo je zemlja koja nije položila test demokratije, mirne promene vlasti, bez nasilja i prevrata”, kaže Mandić.\nDemokrate Alekse Bečića, Demos Miodraga Lekića i Crnogorska Vladimira Pavićevića organizuju svoju seriju protesta pod parolom „Ne boj se”, a učesnici se na kraju priključe protestu „Odupri se – 97000″\nŠta ove proteste čini drugačijim od dosadašnjih?\nIskustvo opozicionog protestovanja nije strano Crnoj Gori, ali gotovo tri decenije nije dalo rezultata u pokušajima da se promeni vlast – mnoge su stranke menjale strane, cepale se i meteorski dobijale, pa gubile poverenje.\nFrustracija birača zbog toga raste, a toga su svesni i organizatori protesta.\n„Proklamovali smo promenu sistema i zato želimo vidljivu distancu i prema opozicionim partijama, koje su na ovaj ili onaj način deo ovog sistema.\nPostoji opšta rezignacija građana i prema vlasti DPS-a, ali i prema opoziciji koja je konstantno u svađi i stalno stvara utisak da je u međusobnoj borbi za svaki glas”, kaže Džemal Perović.\nZavršnica suđenja za državni udar u Crnoj Gori\nDF je bio organizator prethodnih velikih protesta protiv vlasti Mila Đukanovića, a njegovim liderima sudi se i za terorističko udruživanje zarad smene režima pred izbore 2016. godine.\n„Ovi protesti još nisu dobacili ni blizu onoga što su uradili protesti DF-a 2015. godine – tada su bacili režim na kolena, a formirana je i prelazna vlada koja je pripremila izbore.\nProtesti su uvek ovde imali efekta, ali problem nastaje kad dođe do izbora – režim tada zloupotrebljava poluge moći i krade na izborima”, kaže Mandić.\nAndrija Mandić predvodio je proteste protiv režima Mila Đukanovića 2015. godine\nDritan Abazović razume nezadovoljstvo građana opozicijom, ali napominje da je tome doprinela i propaganda vlasti.\n„Crna Gora je jedina država regiona i Evrope u kojoj se vlast nikad nije smenjivala, otkad postoji parlamentarni život.\nGovoriti da su svi isti, a da niko nikad nije probao drugo – mislim da je malo licemerno.”\nKao recept za uspeh, on vidi zajednički rad političara i građanskih predstavnika.\n„Ne možemo da ostvarimo demokratske i zakonske promene bez učešća političkih aktera.\nCilj je da vratimo nadu ljudima da su promene moguće – a onda niko više neće biti nedodirljiv, političari će biti smenjivi i moraće da rade u interesu građana”, kaže Abazović.\nŠta su slabe tačke protesta?\nNi okupljanje „Odupri se – 97000″ nije u potpunosti imuno na već poznate „dečije bolesti” crnogorskih protesta.\n„Verujem u jedinstvo, uz malu skepsu – koverte su decenijama radile u Crnoj Gori, ne verujem ni da će sad prestati da rade.\nNa nama je da nastavimo borbu, ne uključujemo se u političke igre koje će se dešavati, da budemo korektivni faktor kao grupa građana kojoj građani veruju i koja treba da probudi svest da treba biti korektiv i svakoj novoj vlasti”, kaže jedan od organizatora Džemal Perović.\nPolitičari nešto drugačije definišu potencijalne zamke za proteste.\nLider DF-a Andrija Mandić kaže da uspeh protesta zavisi od odnosa prema srpskom narodu u Crnoj Gori.\n„Verujem da će ljudi u opoziciji, koji su podržavali nezavisnost Crne Gore, imati svest da mora da se izađe u susret jezički, verski najbrojnijoj manjinskoj populaciji.\nAko neko želi da sačuva duh politike Mila Đukanovića koja počiva na antisrpstvu, tu se pravi velika greška i takav pristup ne može doneti dobro Crnoj Gori.”\nPredsednik pokreta URA Dritan Abazović kaže da protest slabi učešće dela opozicije u radu parlamenta jer tvrdi da se time daje legitimitet režimu, kao i otvaranje pitanja oko kojih nema saglasnosti.\n„Nisam srećan što pojedini akteri, između protesta, sklanjaju fokus sa tema i afirmišu druga pitanja poput spoljnopolitičkih, pale zastave međunarodnih organizacija, retorikom doprinose sklanjanju pažnje sa temeljnih zahteva i suštinske stvari koja nas povezuje – suprotstavljanje režimu i želja za slobodnim izborima.”\nZbog svega toga, on smatra da je način organizacije – ključna tačka.\n„Zbog naših razlika, koje su evidentne – programske, vrednosne, suštinske, bilo je jako važno da se pojavi organizacija poput Odupri se koja je iznad toga i neće voditi naše unutaropozicione bitke.\nDa je ovo pokrenula bilo koja politička opcija pojedinačno – bilo bi osuđeno na propast”, kaže Abazović.\nCrna Gora – prvi dan posle Đukanovića\nBez obzira na razlike u pitanjima koja se tiču aktuelnih problema, i predstavnici stranaka i predstavnici građanskog društva razmišljaju o danu koji će za Crnu Goru doći pre ili kasnije – danu kada se na njenom čelu nađe naslednik Mila Đukanovića.\n„Nema razloga za strah, to je posledica propagande režima – ova zemlja ima predstavnike i intelektualne i moralne elite koja neće dozvoliti da se ovde dese značajniji potresi, već ćemo konstatovati da političari periodično moraju da napuštaju svoje pozicije i da je to blagotvorno za društvo.\nI bukvalno, to će biti svanuće – u moralnom, ekomonskom i političkom smislu”, kaže Dritan Abazović.\nKako je Milo „odbranio” Podgoricu\nSličnome se nada i lider DF-a Andrija Mandić.\n„Taj dan izgledaće kao i našim precima kada su se oslobađali od raznih okupacija – to može da bude samo dobar dan za Crnu Goru, a za mene i moju porodicu biće to svakako jedan od najradosnijih dana.”\nJednog od organizatora protesta Džemala Perovića ohrabruje činjenica da je na ulicama i veliki broj intelektualaca očuvanog integriteta koji će pokazati da je mirna tranzicija moguća.\n„Najveći broj građana želi da se oslobodi jarma, ali nema jasnu viziju.\nDa ima, ovaj režim bi pao znatno ranije”, zaključuje Perović.